title: Lieta C-242/17: Tiesas (otrā palāta) 2018. gada 4. oktobra spriedums (Consiglio di Stato (Itālija) lūgums sniegt prejudiciālu nolēmumu) – Legatoria Editoriale Giovanni Olivotto (LEGO) SpA/Gestore dei servizi energetici (GSE) SpA, Ministero dell'Ambiente e della Tutela del Territorio e del Mare, Ministero dello Sviluppo Economico, Ministero delle Politiche Agricole e Forestali (Lūgums sniegt prejudiciālu nolēmumu – Vide – No atjaunojamajiem energoresursiem saražotas enerģijas izmantošanas sekmēšana – Termoelektrostacijā izmantotais bioloģiski šķidrais kurināmais – Direktīva 2009/28/EK – 17. pants – Bioloģisko šķidro kurināmo ilgtspējības kritēriji – 18. pants – Ilgtspējības sertifikācijas valsts shēmas – Īstenošanas lēmums 2011/438/ES – Eiropas Komisijas atzītas brīvprātīgas biodegvielas un bioloģisko šķidro kurināmo ilgtspējības sertifikācijas shēmas – Valsts tiesiskais regulējums, ar kuru ir paredzēts starpnieku pienākums iesniegt ilgtspējības sertifikātus – LESD 34. pants – Preču brīva aprite)

text:
               3.12.2018

               LV

               Eiropas Savienības Oficiālais Vēstnesis

               C 436/10

      Tiesas (otrā palāta) 2018. gada 4. oktobra spriedums (Consiglio di Stato (Itālija) lūgums sniegt prejudiciālu nolēmumu) – Legatoria Editoriale Giovanni Olivotto (LEGO) SpA/Gestore dei servizi energetici (GSE) SpA, Ministero dell'Ambiente e della Tutela del Territorio e del Mare, Ministero dello Sviluppo Economico, Ministero delle Politiche Agricole e Forestali

      (Lieta C-242/17) (1)

      ((Lūgums sniegt prejudiciālu nolēmumu - Vide - No atjaunojamajiem energoresursiem saražotas enerģijas izmantošanas sekmēšana - Termoelektrostacijā izmantotais bioloģiski šķidrais kurināmais - Direktīva 2009/28/EK - 17. pants - Bioloģisko šķidro kurināmo ilgtspējības kritēriji - 18. pants - Ilgtspējības sertifikācijas valsts shēmas - Īstenošanas lēmums 2011/438/ES - Eiropas Komisijas atzītas brīvprātīgas biodegvielas un bioloģisko šķidro kurināmo ilgtspējības sertifikācijas shēmas - Valsts tiesiskais regulējums, ar kuru ir paredzēts starpnieku pienākums iesniegt ilgtspējības sertifikātus - LESD 34. pants - Preču brīva aprite))
      (2018/C 436/11)
      Tiesvedības valoda – itāļu

         Iesniedzējtiesa

         Consiglio di Stato

         Pamatlietas puses

         Prasītāja: Legatoria Editoriale Giovanni Olivotto (LEGO) SpA

         Atbildētāji: Gestore dei servizi energetici (GSE) SpA, Ministero dell'Ambiente e della Tutela del Territorio e del Mare, Ministero dello Sviluppo Economico, Ministero delle Politiche Agricole e Forestali

         Rezolutīvā daļa

                  1)

                  Eiropas Parlamenta un Padomes Direktīvas 2009/28 (2009. gada 23. aprīlis) par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK, 18. panta 7. punkts, lasot to kopā ar Komisijas Īstenošanas lēmumu 2011/438/ES (2011. gada 19. jūlijs) par shēmas International Sustainability and Carbon Certification atzīšanu, lai pierādītu atbilstību ilgtspējības kritērijiem saskaņā ar Eiropas Parlamenta un Padomes Direktīvām 2009/28/EK un 2009/30/EK, ir jāinterpretē tādējādi, ka tam atbilst tāds valsts tiesiskais regulējums, par kādu ir runa pamatlietā un saskaņā ar kuru uzņēmējiem ir noteikti konkrēti, atšķirīgi un plašāki pienākumi, kas attiecas uz bioloģisko šķidro kurināmo ilgtspējības sertifikāciju, salīdzinājumā ar tiem, kas paredzēti ar tādu brīvprātīgo ilgtspējības sertifikācijas shēmu kā International Sustainability and Carbon Certification, kura ir atzīta ar šo īstenošanas lēmumu, kuru Eiropas Komisija ir pieņēmusi saskaņā ar šīs direktīvas 18. panta 4. punktu, ciktāl šī shēma ir tikusi apstiprināta vienīgi saistībā ar biodegvielām un šie nosacījumi attiecas vienīgi uz bioloģiskajiem šķidrajiem kurināmajiem.

                  2)

                  Savienības tiesības, it īpaši LESD 34. pants un Direktīvas 2009/28 18. panta 1. un 3. punkts, ir jāinterpretē tādējādi, ka tiem atbilst tāds valsts tiesiskais regulējums kā pamatlietā aplūkotais, ar kuru tiek paredzēta bioloģisko šķidro kurināmo ilgtspējības valsts pārbaudes shēma un ar kuru ir noteikts, ka visiem uzņēmējiem, kuri ir iesaistīti produkta piegādes ķēdē, pat ja runa ir par starpniekiem, kuru fiziskajā valdījumā nenonāk bioloģiski šķidro kurināmo sūtījumi, ir jāpilda sertifikācijas, paziņošanas un informācijas sniegšanas pienākumi, kas izriet no šīs shēmas.

         (1)  OV C 283, 28.8.2017.


title: Lieta C-544/18: Lūgums sniegt prejudiciālu nolēmumu, ko 2018. gada 20. augustā iesniedza Upper Tribunal (Apvienotā Karaliste) – HM Revenue & Customs/HD

text:
               3.12.2018

               LV

               Eiropas Savienības Oficiālais Vēstnesis

               C 436/20

      Lūgums sniegt prejudiciālu nolēmumu, ko 2018. gada 20. augustā iesniedza Upper Tribunal (Apvienotā Karaliste) – HM Revenue & Customs/HD

      (Lieta C-544/18)
      (2018/C 436/26)
      Tiesvedības valoda – angļu

         Iesniedzējtiesa

         Upper Tribunal

         Pamatlietas puses

         Prasītājs: HM Revenue & Customs

         Atbildētāja: HD

         Prejudiciālais jautājums

      Vai LESD 49. pants ir jāinterpretē tādējādi, ka sieviete, kura pašnodarbinātas personas saimniecisko darbību pārtrauc fizisku ierobežojumu dēļ, kuri ir saistīti ar vēlīno grūtniecības stadiju un pēcdzemdību periodu, saglabā pašnodarbinātas personas statusu šī panta izpratnē ar nosacījumu, ka saprātīgā termiņā pēc bērna piedzimšanas viņa atsāk saimniecisko darbību vai meklē darbu.


title: Lieta C-635/18: Prasība, kas celta 2018. gada 11. oktobrī – Eiropas Komisija/Vācijas Federatīvā Republika

text:
               3.12.2018

               LV

               Eiropas Savienības Oficiālais Vēstnesis

               C 436/32

      Prasība, kas celta 2018. gada 11. oktobrī – Eiropas Komisija/Vācijas Federatīvā Republika
      (Lieta C-635/18)
      (2018/C 436/45)
      Tiesvedības valoda – vācu

         Lietas dalībnieki

         Prasītāja: Eiropas Komisija (pārstāvji: C. Hermes un A. C. Becker)

         Atbildētāja: Vācijas Federatīvā Republika

         Prasījumi

      Komisijas prasījumi Tiesai ir šādi:

                  —

                  atzīt, ka Vācijas Federatīvā Republika nav izpildījusi Direktīvas 2008/50/EK (1) 13. panta 1. punktā apvienojumā ar XI pielikumu paredzētos pienākumus, kopš 2010. gada sistemātiski un ilgstoši pārsniedzot slāpekļa dioksīda (NO2) gada robežvērtības 26 gaisa kvalitātes novērtēšanas un pārvaldības zonās (DEZBXX0001A Berlīnes Tībingenes aglomerācija, DEZCXX0007A Štutgartes aglomerācija, DEZCXX0043S aglomerācija, DEZCXX0063S Štutgartes administratīvais apgabals, DEZCXX0004A Freiburgas aglomerācija, DEZCXX0041S Karlsrūes administratīvais apgabals [bez aglomerācijām], DEZCXX0006A Manheimas/Heidelbergas aglomerācija, DEZDXX0001A Minhenes, aglomerācija DEZDXX0003A Nirnbergas/Firtes/Erlangenas aglomerācija, DEZFXX0005S III zona Heses centrs un ziemeļdaļa, DEZFXX0001A aglomerācija I [Reina-Maina], DEZFXX0002A aglomerācija II [Kasele], DEZGLX0001A Hamburgas aglomerācija, DEZJXX0015A Grēvenbroiha [Reinas lignīta baseins], DEZJXX0004A Ķelne, DEZJXX0009A Diseldorfa, DEZJXX0006A Esene, DEZJXX0017A Dīsburga, Oberhauzene, Milheima, DEZJXX0005A Hāgene, DEZJXX0008A Dortmunde, DEZJXX0002A Vupertāla, DEZJXX0011A Āhene, DEZJXX0016S pilsētu teritorijas un lauku apvidi Ziemeļreinā-Vestfālenē, DEZKXX0006S Mainca, DEZKXX0007S Vormsa/Frankentāle/Ludvigshāfene, DEZKXX0004S Koblenca/Neivīda) un NO2 stundas koncentrācijas robežvērtības divās no šīm zonām (DEZCXX0007A Štutgartes aglomerācija, DEZFXX0001A aglomerācija I [Reina-Maina]);

                  —

                  atzīt, ka kopš 2010. gada 11. jūnija Vācijas Federatīvā Republika nav izpildījusi šīs pašas direktīvas 23. panta 1. punkta otrajā un trešajā daļā apvienojumā ar V pielikuma A daļu paredzētos pienākumus, tostarp pienākumu nodrošināt, ka 26 attiecīgajās zonās pārsnieguma laiks ir pēc iespējas īsāks;

                  —

                  piespriest Vācijas Federatīvajai Republikai atlīdzināt tiesāšanās izdevumus.

         Pamati un galvenie argumenti

      Vācijas Federatīvā Republika kopš 2010. gada esot sistemātiski un ilgstoši pārsniegusi XI pielikumā noteiktās NO2 gada robežvērtības un stundas koncentrācijas robežvērtības attiecīgi 26 un 2 zonās. Tas ir Eiropas Parlamenta un Padomes Direktīvas 2008/50/EK (2008. gada 21. maijs) par gaisa kvalitāti un tīrāku gaisu Eiropai 13. panta 1. punkta apvienojumā ar XI pielikumu pārkāpums.
      Pretēji direktīvas 23. panta 1. punkta otrās un trešās daļas apvienojumā ar XV pielikumu noteikumiem Vācijas Federatīvā Republika kopš 2010. gada 11. jūnija gaisa kvalitātes uzlabošanas plānos neesot iekļāvusi pasākumus attiecībā uz 26 attiecīgajām zonām, kas būtu ļāvuši nodrošināt, ka pārsnieguma laiks ir pēc iespējas īsāks. Pasākumu neatbilstība tostarp izriet no robežvērtību pārsniegumu ilguma, attīstības un smaguma, kā arī no gaisa kvalitātes uzlabošanas plānu, kas noteikti attiecībā uz konkrētajām zonām, pārbaudes.

         (1)  OV 2008, L 152, 1. lpp.


title: Lieta C-337/17: Tiesas (otrā palāta) 2018. gada 4. oktobra spriedums (Sąd Okręgowy w Szczecinie (Polija) lūgums sniegt prejudiciālu nolēmumu) – Feniks Sp. Z o.o./Azteca Products & Services SL (Lūgums sniegt prejudiciālu nolēmumu – Brīvības, drošības un tiesiskuma telpa – Regula (ES) Nr. 1215/2012 – Jurisdikcija un nolēmumu atzīšana un izpilde civillietās un komerclietās – Īpašā jurisdikcija – 7. panta 1. punkta a) apakšpunkts – “Lietas, kas attiecas uz līgumiem” jēdziens – Actio pauliana)

text:
               3.12.2018

               LV

               Eiropas Savienības Oficiālais Vēstnesis

               C 436/11

      Tiesas (otrā palāta) 2018. gada 4. oktobra spriedums (Sąd Okręgowy w Szczecinie (Polija) lūgums sniegt prejudiciālu nolēmumu) – Feniks Sp. Z o.o./Azteca Products & Services SL

      (Lieta C-337/17) (1)

      ((Lūgums sniegt prejudiciālu nolēmumu - Brīvības, drošības un tiesiskuma telpa - Regula (ES) Nr. 1215/2012 - Jurisdikcija un nolēmumu atzīšana un izpilde civillietās un komerclietās - Īpašā jurisdikcija - 7. panta 1. punkta a) apakšpunkts - “Lietas, kas attiecas uz līgumiem” jēdziens - Actio pauliana))
      (2018/C 436/12)
      Tiesvedības valoda – poļu

         Iesniedzējtiesa

         Sąd Okręgowy w Szczecinie

         Pamatlietas puses

         Prasītāja: Feniks Sp. z o.o.

         Atbildētāja: Azteca Products & Services SL

         Rezolutīvā daļa

      Tādā situācijā, kāda ir pamatlietā, uz actio pauliana, ar kuru no līguma izrietošu prasījuma tiesību īpašnieks par spēkā neesošu attiecībā pret to prasa atzīt darījumu, kas, iespējams, kaitē viņa tiesībām un ar ko tā parādnieks ir nodevis lietu trešajai personai, attiecas Eiropas Parlamenta un Padomes Regulas (ES) Nr. 1215/2012 (2012. gada 12. decembris) par jurisdikciju un spriedumu atzīšanu un izpildi civillietās un komerclietās 7. panta 1. punkta a) apakšpunktā paredzētais starptautiskās jurisdikcijas noteikums.

         (1)  OV C 300, 11.9.2017.


title: Lieta C-548/18: Lūgums sniegt prejudiciālu nolēmumu, ko 2018. gada 23. augustā iesniedza Saarländisches Oberlandesgericht (Vācija) – BGL BNP Paribas SA/TeamBank AG Nürnberg

text:
               3.12.2018

               LV

               Eiropas Savienības Oficiālais Vēstnesis

               C 436/20

      Lūgums sniegt prejudiciālu nolēmumu, ko 2018. gada 23. augustā iesniedza Saarländisches Oberlandesgericht (Vācija) – BGL BNP Paribas SA/TeamBank AG Nürnberg

      (Lieta C-548/18)
      (2018/C 436/27)
      Tiesvedības valoda – vācu

         Iesniedzējtiesa

         Saarländisches Oberlandesgericht

         Pamatlietas puses

         Prasītāja: BGL BNP Paribas SA

         Atbildētāja: TeamBank AG Nürnberg

         Prejudiciālie jautājumi

                  1)

                  Vai Eiropas Parlamenta un Padomes Regulas (EK) Nr. 593/2008 (2008. gada 17. jūnijs) par tiesību aktiem, kas piemērojami līgumsaistībām (Roma I) (1), 14. pants vairākkārtējas cesijas gadījumā ir piemērojams attiecībā uz trešajām personām radītajām tiesiskajām sekām?

                  2)

                  Ja atbilde uz pirmo jautājumu ir apstiprinoša, kuras tiesības šādā gadījumā ir piemērojamas attiecībā uz trešajām personām radītajām tiesiskajām sekām?

                  3)

                  Ja atbilde uz pirmo jautājumu ir noliedzoša, vai šī norma ir piemērojama pēc analoģijas?

                  4)

                  Ja atbilde uz trešo jautājumu ir apstiprinoša, kuras tiesības šādā gadījumā ir piemērojamas attiecībā uz trešajām personām radītajām tiesiskajām sekām?

         (1)  OV 2008, L 177, 6. lpp.


title: Lieta T-368/17: Vispārējās tiesas 2018. gada 18. oktobra spriedums – Linak/EUIPO – ChangZhou Kaidi Electrical (Elektriskā pacelšanas kolonna) (Kopienas dizainparaugs – Spēkā neesamības atzīšanas process – Reģistrēts Kopienas dizainparaugs, kurā attēlota elektriskā pacelšanas kolonna – Agrāks Kopienas dizainparaugs – Spēkā neesamības pamats – Individuāla rakstura neesamība – Informēts lietotājs – Atšķirīga kopējā iespaida neesamība – Regulas (EK) Nr. 6/2002 6. pants)

text:
               3.12.2018

               LV

               Eiropas Savienības Oficiālais Vēstnesis

               C 436/44

      Vispārējās tiesas 2018. gada 18. oktobra spriedums – Linak/EUIPO – ChangZhou Kaidi Electrical (Elektriskā pacelšanas kolonna)
      (Lieta T-368/17) (1)

      ((Kopienas dizainparaugs - Spēkā neesamības atzīšanas process - Reģistrēts Kopienas dizainparaugs, kurā attēlota elektriskā pacelšanas kolonna - Agrāks Kopienas dizainparaugs - Spēkā neesamības pamats - Individuāla rakstura neesamība - Informēts lietotājs - Atšķirīga kopējā iespaida neesamība - Regulas (EK) Nr. 6/2002 6. pants))
      (2018/C 436/62)
      Tiesvedības valoda – angļu

         Lietas dalībnieki

         Prasītāja: Linak A/S (Nordborg, Dānija) (pārstāvji: V. von Bomhard un J. Fuhrmann, advokāti)

         Atbildētājs: Eiropas Savienības Intelektuālā īpašuma birojs (pārstāvji: sākotnēji G. Sakalaite-Orlovskiene un A. Folliard-Monguiral, vēlāk G. Sakalaite-Orlovskiene un J. Ivanauskas)

         Otra procesa EUIPO Apelācijas padomē dalībniece: ChangZhou Kaidi Electrical Co. Ltd (Changzhou, Ķīna)

         Priekšmets

      Prasība par EUIPO Apelācijas trešās padomes 2017. gada 21. marta lēmumu lietā R 1412/2015-3 attiecībā uz spēkā neesamības atzīšanas procesu starp Linak un ChangZhou Kaidi Electrical.

         Rezolutīvā daļa

                  1)

                  Prasību noraidīt.

                  2)

                  Linak A/S atlīdzina tiesāšanās izdevumus.

         (1)  OV C 249, 31.7.2017.


title: Lieta C-650/18: Prasība, kas celta 2018. gada 17. oktobrī – Ungārija/Eiropas Parlaments

text:
               3.12.2018

               LV

               Eiropas Savienības Oficiālais Vēstnesis

               C 436/33

      Prasība, kas celta 2018. gada 17. oktobrī – Ungārija/Eiropas Parlaments
      (Lieta C-650/18)
      (2018/C 436/46)
      Tiesvedības valoda – ungāru

         Lietas dalībnieki

         Prasītāja: Ungārija (pārstāvji: M.Z. Fehér, G. Tornyai un Zs. Wagner)

         Atbildētājs: Eiropas Parlaments

         Prasītājas prasījumi

      Prasītājas prasījumi Tiesai ir šādi:

                  —

                  atcelt Eiropas Parlamenta 2018. gada 12. septembra rezolūciju par priekšlikumu, kurā Padome tiek aicināta saskaņā ar Līguma par Eiropas Savienību 7. panta 1. punktu konstatēt, ka ir droša varbūtība, ka Ungārija varētu nopietni pārkāpt vērtības, uz kuru pamata ir dibināta Savienība.

                  —

                  piespriest Eiropas Parlamentam atlīdzināt tiesāšanās izdevumus.

         Pamati un galvenie argumenti

      Prasības pamatojumam Ungārijas valdība izvirza četrus pamatus.

                  1.

                  Ungārijas valdība uzskata, ka, balsojot par apstrīdēto rezolūciju, Eiropas Parlaments ir būtiski pārkāpis LESD 354. pantā un savā reglamentā noteikto. No balsošanas laikā nodotajām balsīm saskaitītas esot tikai Eiropas Parlamenta locekļu balsis par un pret, bet neesot tikušas ņemtas vērā to locekļu balsis, kuri atturējās, un tas esot pretrunā LESD 354. pantā un Eiropas Parlamenta Reglamenta 178. panta 3. punktā noteiktajam. Ja būtu tikušas saskaitītas to locekļu balsis, kuri atturējās, balsojuma rezultāts būtu bijis citāds (pirmais pamats).

                  2.

                  Otrkārt, Eiropas Parlamenta priekšsēdētājs nelūdza Eiropas Parlamenta Konstitucionālo jautājumu komitejas (AFCO) viedokli par Parlamenta Reglamenta interpretāciju, lai gan pirms balsojuma esot radušās pamatotas šaubas par balsu skaitīšanas veidu. Līdz ar to esot ticis pārkāpts tiesiskās drošības princips, jo gan pirms, gan pēc balsojuma esot pastāvējusi vai saglabājusies neskaidrība par Parlamenta Reglamenta interpretāciju (otrais pamats).

                  3.

                  Treškārt, Ungārijas valdība apgalvo, ka balsošanas laikā par apstrīdēto rezolūciju tika pārkāptas Eiropas Parlamenta deputātu demokrātiskās tiesības un vienlīdzīgas attieksmes pret deputātiem un tiešas demokrātijas pamatprincipi. Deputāti neesot varējuši īstenot savas tiesības, kas vajadzīgas, lai pildītu savas sabiedrības pārstāvības funkcijas atbilstoši demokrātijas principam, kas ietver arī iespēju atturēties (trešais pamats).

                  4.

                  Ceturtkārt, Ungārijas valdība uzskata, ka ar apstrīdēto rezolūciju tika pārkāpts LES 4. panta 3. punktā noteiktais sadarbības starp Savienības iestādēm un dalībvalstīm pamatprincips un tādi Savienības tiesību principi kā lojālas sadarbības starp Savienības iestādēm, tiesiskās paļāvības aizsardzības un tiesiskās drošības princips, jo minētajā rezolūcijā esot ietverti apgalvojumi, kuros ir atsauces uz tiesvedībām par pienākumu neizpildi, kuras jau tikušas pabeigtas vai vēl noris (ceturtais pamats).


title: Lieta C-550/18: Prasība, kas celta 2018. gada 27. augustā – Eiropas Komisija/Īrija

text:
               3.12.2018

               LV

               Eiropas Savienības Oficiālais Vēstnesis

               C 436/21

      Prasība, kas celta 2018. gada 27. augustā – Eiropas Komisija/Īrija
      (Lieta C-550/18)
      (2018/C 436/28)
      Tiesvedības valoda – angļu

         Lietas dalībnieki

         Prasītāja: Eiropas Komisija (pārstāvji: L. Flynn, T. Scharf, G. von Rintelen)

         Atbildētāja: Īrija

         Prasītājas prasījumi Tiesai ir šādi:

                  —

                  atzīt, ka attiecībā uz Eiropas Parlamenta un Padomes Direktīvu (ES) 2015/849 (2015. gada 20. maijs) par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes Regulu (ES) Nr. 684/2012 un atceļ Eiropas Parlamenta un Padomes Direktīvu 2005/60/EK un Komisijas Direktīvu 2006/70/EK (OV 2015, L 141, 73. lpp.), Īrija nav vēlākais līdz 2017. gada 26. jūnijam pieņēmusi visus tiesību aktus minētās direktīvas transponēšanai vai katrā ziņā nav paziņojusi šos aktus Komisijai, tādējādi Īrija nav izpildījusi pienākumus, kas tai noteikti minētās direktīvas 67. panta 1. punktā;

                  —

                  saskaņā ar LESD 260. panta 3. punktu piemērot Īrijai kavējuma naudu 17 190,60 EUR apmērā no Tiesas sprieduma pasludināšanas dienas par pienākuma paziņot tiesību aktus Direktīvas (ES) 2015/849 transponēšanai neizpildi;

                  —

                  saskaņā ar LESD 260. panta 3. punktu piemērot Īrijai naudas sodu 4 701,20 EUR apmērā par dienu, reizinot to ar dienu skaitu, kurās šis pārkāpums turpinās, nosakot minimālo naudas sodu 1 685 000 EUR apmērā; un

                  —

                  piespriest Īrijai atlīdzināt tiesāšanās izdevumus.

         Pamati un galvenie argumenti

      Atbilstoši Direktīvas (ES) 2015/849 67. panta 1. punktam dalībvalstīm ir jāpieņem normatīvie un administratīvie akti, kas vajadzīgi, lai izpildītu minētās direktīvas prasības līdz 2017. gada 26. jūnijam, un ir nekavējoties jādara Komisijai zināms minēto aktu teksts. Tā kā minētā direktīva joprojām nav transponēta, Komisija ir nolēmusi sākt tiesvedību Tiesā.


title: Lieta T-444/17: Vispārējās tiesas 2018. gada 15. oktobra spriedums – CompuGroup Medical/EUIPO – Medion (“life coins”) (Eiropas Savienības preču zīme – Iebildumu process – Eiropas Savienības vārdiskas preču zīmes “life coins” reģistrācijas pieteikums – Agrāka Eiropas Savienības vārdiska preču zīme “LIFE” – Relatīvs atteikuma pamats – Sajaukšanas iespēja – Regulas (EK) Nr. 207/2009 8. panta 1. punkta b) apakšpunkts (tagad Regulas (ES) 2017/1001 8. panta 1. punkta b) apakšpunkts))

text:
               3.12.2018

               LV

               Eiropas Savienības Oficiālais Vēstnesis

               C 436/45

      Vispārējās tiesas 2018. gada 15. oktobra spriedums – CompuGroup Medical/EUIPO – Medion (“life coins”)
      (Lieta T-444/17) (1)

      ((Eiropas Savienības preču zīme - Iebildumu process - Eiropas Savienības vārdiskas preču zīmes “life coins” reģistrācijas pieteikums - Agrāka Eiropas Savienības vārdiska preču zīme “LIFE” - Relatīvs atteikuma pamats - Sajaukšanas iespēja - Regulas (EK) Nr. 207/2009 8. panta 1. punkta b) apakšpunkts (tagad Regulas (ES) 2017/1001 8. panta 1. punkta b) apakšpunkts)))
      (2018/C 436/63)
      Tiesvedības valoda – vācu

         Lietas dalībnieki

         Prasītāja: CompuGroup Medical AG (Koblenca, Vācija) (pārstāvis: B. Dix, advokāts)

         Atbildētājs: Eiropas Savienības Intelektuālā īpašuma birojs (pārstāvis: M. Fischer)

         Otra procesa EUIPO Apelācijas padomē dalībniece, persona, kas iestājusies lietā Vispārējā tiesā: Medion AG (Essen, Vācija) (pārstāvis: G. Hagemeier, advokāts)

         Priekšmets

      Prasība par EUIPO Apelācijas pirmās padomes 2017. gada 25. aprīļa lēmumu lietā R 1569/2016-1 attiecībā uz iebildumu procesu starp Medion un CompuGroup Medical.

         Rezolutīvā daļa

                  1)

                  Prasību noraidīt.

                  2)

                  CompuGroup Medical AG sedz savus, kā arī atlīdzina Eiropas Savienības Intelektuālā īpašuma biroja (EUIPO) un Medion AG tiesāšanās izdevumus.

         (1)  OV C 283, 28.8.2017.


title: Lieta C-379/17: Tiesas (otrā palāta) 2018. gada 4. oktobra spriedums (Bundesgerichtshof (Vācija) lūgums sniegt prejudiciālu nolēmumu) – tiesvedība, ko aizsākusi Società Immobiliare Al Bosco Srl (Lūgums sniegt prejudiciālu nolēmumu – Tiesu iestāžu sadarbība civillietās – Regula (EK) Nr. 44/2001 – Jurisdikcija un nolēmumu izpilde civillietās un komerclietās – Dalībvalsts, kurā prasīta nolēmuma izpilde, tiesībās paredzēts termiņš rīkojuma par mantas apķīlāšanu izpildei – Šī termiņa piemērošana nolēmumam par mantas apķīlāšanu, kas saņemts citā dalībvalstī un atzīts par izpildāmu dalībvalstī, kurā ir prasīta tā izpilde)

text:
               3.12.2018

               LV

               Eiropas Savienības Oficiālais Vēstnesis

               C 436/12

      Tiesas (otrā palāta) 2018. gada 4. oktobra spriedums (Bundesgerichtshof (Vācija) lūgums sniegt prejudiciālu nolēmumu) – tiesvedība, ko aizsākusi Società Immobiliare Al Bosco Srl

      (Lieta C-379/17) (1)

      ((Lūgums sniegt prejudiciālu nolēmumu - Tiesu iestāžu sadarbība civillietās - Regula (EK) Nr. 44/2001 - Jurisdikcija un nolēmumu izpilde civillietās un komerclietās - Dalībvalsts, kurā prasīta nolēmuma izpilde, tiesībās paredzēts termiņš rīkojuma par mantas apķīlāšanu izpildei - Šī termiņa piemērošana nolēmumam par mantas apķīlāšanu, kas saņemts citā dalībvalstī un atzīts par izpildāmu dalībvalstī, kurā ir prasīta tā izpilde))
      (2018/C 436/13)
      Tiesvedības valoda – vācu

         Iesniedzējtiesa

         Bundesgerichtshof

         Pamatlietas dalībnieks

         Società Immobiliare Al Bosco Srl

         Rezolutīvā daļa

      Padomes Regulas (EK) Nr. 44/2001 (2000. gada 22. decembris) par jurisdikciju un spriedumu atzīšanu un izpildi civillietās un komerclietās 38. pants ir jāinterpretē tādējādi, ka ar to tiek pieļauts dalībvalsts tiesisko regulējumu, kāds ir pamatlietā un kurā ir paredzēta termiņa piemērošana rīkojuma par mantas apķīlāšanu izpildei, piemērot tādam rīkojumam, kurš ir pieņemts citā dalībvalstī un kļuvis par izpildāmu dalībvalstī, kurā tā izpilde tiek prasīta.

         (1)  OV C 318, 25.9.2017.


title: Lieta T-602/18: Prasība, kas celta 2018. gada 5. oktobrī – Ayuntamiento de Enguera/Komisija

text:
               3.12.2018

               LV

               Eiropas Savienības Oficiālais Vēstnesis

               C 436/60

      Prasība, kas celta 2018. gada 5. oktobrī – Ayuntamiento de Enguera/Komisija
      (Lieta T-602/18)
      (2018/C 436/84)
      Tiesvedības valoda – spāņu

         Lietas dalībnieki

         Prasītāja: Ayuntamiento de Enguera (Enguera, Spānija) (pārstāvji: J. Palau Navarro, J. Ortiz Ballester un V. Soriano i Piqueras, advokāti)

         Atbildētāja: Eiropas Komisija

         Prasījumi

      Prasītājas prasījumi Vispārējai tiesai ir šādi:

                  —

                  Atcelt lēmumu, ko 2018. gada 26. jūlijā pieņēma Eiropas Komisijas Vides ģenerāldirektorāta Direkcijas “D Capital Natural” nodaļas “ENV.D.4 – Life Programme” vadītājs lietā “LIFE 10 ENV/ES/000458 – ECOGLAUCA ÉRGON – Confirmation of recovery order”.

         Pamati un galvenie argumenti

      Prasības pamatošanai prasītāja izvirza piecus pamatus.

                  1.

                  Pirmais pamats attiecas uz LESD 296. panta pārkāpumu, jo apstrīdētajā lēmumā neesot norādīts nekāds pamatojums.

                  2.

                  Otrais pamats attiecas uz to, ka, ja pieņem, ka ir norādīts netiešs pamatojums, tas esot neprecīzs.

                  3.

                  Trešais pamats attiecas uz Eiropas Savienības Pamattiesību hartas 41. pantā paredzēto tiesību uz labu pārvaldību pārkāpumu tādēļ, ka:

                              —

                              esot tikušas pārkāptas tiesības, kas ir ikvienai personai, – tikt uzklausītai, pirms tiek veikts kāds individuāls pasākums, kas to varētu nelabvēlīgi ietekmēt; proti, šajā lietā faktiski neesot nekādā veidā tikuši ņemti vērā prasītājas rakstveida apsvērumi, nedz arī tā tikusi aicināta iesniegt apsvērumus pirms galīgā lēmuma pieņemšanas;

                              —

                              neesot ticis ņemts vērā atbildētājas pieteikums par piekļuvi visiem lietas materiāliem;

                              —

                              lai arī prasītāja vienmēr ir vērsusies pie atbildētājas spāniski, Komisija visos savos paziņojumos un lēmumos ir lietojusi angļu valodu.

                  4.

                  Ceturtais pamats attiecas uz valsts iestāžu patvaļīgas rīcības aizlieguma pārkāpumu, ciktāl apstrīdētajā lēmumā neesot tikuši piemēroti atbilstoši zinātniski standarti vai kritēriji, bet gan tikai subjektīvi kritēriji, nepamatoti samazinot vai izslēdzot jebkādu Savienības finansiālo dalību apstiprinātajā projektā.

                  5.

                  Piektais pamats attiecas uz tiesiskās paļāvības aizsardzības principa pārkāpumu, ciktāl Komisija savu lēmumu esot pieņēmusi, atkāpjoties no saviem iepriekšējiem aktiem, kuros tā esot pilnībā apstiprinājusi, ka piekrīt prasītājas veiktajām darbībām, un tādēļ prasītājai licies pēkšņs un nesaprotams lēmums, kas, pamatojoties uz Komisijas iepriekšējo rīcību, nebija sagaidāms.


title: Lieta C-552/18: Lūgums sniegt prejudiciālu nolēmumu, ko 2018. gada 29. augustā iesniedza Consiglio di Stato (Itālija) – Indaco Service Soc. coop. sociale, Coop. sociale il Melograno/Ufficio Territoriale del Governo Taranto

text:
               3.12.2018

               LV

               Eiropas Savienības Oficiālais Vēstnesis

               C 436/22

      Lūgums sniegt prejudiciālu nolēmumu, ko 2018. gada 29. augustā iesniedza Consiglio di Stato (Itālija) – Indaco Service Soc. coop. sociale, Coop. sociale il Melograno/Ufficio Territoriale del Governo Taranto

      (Lieta C-552/18)
      (2018/C 436/29)
      Tiesvedības valoda – itāļu

         Iesniedzējtiesa

         Consiglio di Stato

         Pamatlietas puses

         Prasītāji: Indaco Service Soc. coop. sociale un Coop. sociale il Melograno

         Atbildētājs: Ufficio Territoriale del Governo Taranto

         Prejudiciālais jautājums

      Vai Eiropas Savienības tiesībām un, konkrēti, Direktīvas 2014/24/ES (1) par publisko iepirkumu 57. panta 4. punktam kopā ar tās pašas direktīvas 101. apsvērumu un samērīguma un vienlīdzīgas attieksmes principiem ir pretrunā tāds valsts tiesiskais regulējums, kāds ir aplūkojamais, saskaņā ar kuru “smags ar profesionālo darbību saistīts pārkāpums” ir definēts kā saimnieciskās darbības subjekta obligātas izslēgšanas iemesls un ir noteikts, ka gadījumā, ja ar profesionālo darbību saistītais pārkāpums ir izraisījis iepirkuma līguma izbeigšanu pirms noteiktā termiņa, saimnieciskās darbības subjekts var tikt izslēgts tikai tad, ja līguma izbeigšana nav apstrīdēta vai tiesvedības iznākumā ir apstiprināta?

         (1)  Eiropas Parlamenta un Padomes Direktīva 2014/24/ES (2014. gada 26. februāris) par publisko iepirkumu un ar ko atceļ Direktīvu 2004/18/EK (OV 2014, L 94, 65. lpp.).


title: Lieta T-533/17: Vispārējās tiesas 2018. gada 18. oktobra spriedums – Next design+produktion/EUIPO – Nanu–Nana Joachim Hoepp (“nuuna”) (Eiropas Savienības preču zīme – Iebildumu process – Eiropas Savienības grafiskas preču zīmes “nuuna” reģistrācijas pieteikums – Agrākas Eiropas Savienības vārdiskas preču zīmes “NANU” un “NANU – NANA” – Relatīvs atteikuma pamats – Sajaukšanas iespējas vērtējums – Regulas (EK) Nr. 207/2009 8. panta 1. punkta b) apakšpunkts (tagad Regulas (ES) 2017/1001 8. panta 1. punkta b) apakšpunkts) – Preču papildināmība – Eiropas Savienības preču zīmes autonomijas un neatkarības principi – Tiesiskuma un labas pārvaldības principi – Tiesiskā drošība)

text:
               3.12.2018

               LV

               Eiropas Savienības Oficiālais Vēstnesis

               C 436/46

      Vispārējās tiesas 2018. gada 18. oktobra spriedums – Next design+produktion/EUIPO – Nanu–Nana Joachim Hoepp (“nuuna”)
      (Lieta T-533/17) (1)

      ((Eiropas Savienības preču zīme - Iebildumu process - Eiropas Savienības grafiskas preču zīmes “nuuna” reģistrācijas pieteikums - Agrākas Eiropas Savienības vārdiskas preču zīmes “NANU” un “NANU – NANA” - Relatīvs atteikuma pamats - Sajaukšanas iespējas vērtējums - Regulas (EK) Nr. 207/2009 8. panta 1. punkta b) apakšpunkts (tagad Regulas (ES) 2017/1001 8. panta 1. punkta b) apakšpunkts) - Preču papildināmība - Eiropas Savienības preču zīmes autonomijas un neatkarības principi - Tiesiskuma un labas pārvaldības principi - Tiesiskā drošība))
      (2018/C 436/64)
      Tiesvedības valoda – vācu

         Lietas dalībnieki

         Prasītāja: Next design+produktion GmbH (Frankfurte pie Mainas, Vācija) (pārstāvis: M. Hirsch, advokāts)

         Atbildētājs: Eiropas Savienības Intelektuālā īpašuma birojs (pārstāvji: S. Hanne un D. Walicka)

         Otra procesa EUIPO Apelācijas padomē dalībniece, persona, kas iestājusies lietā Vispārējā tiesā: Nanu–Nana Joachim Hoepp GmbH & Co. KG (Brēmene, Vācija) (pārstāvis: T. Boddien, advokāts)

         Priekšmets

      Prasība par EUIPO Apelācijas pirmās padomes 2017. gada 24. maija lēmumu lietā R 1448/2016-1 attiecībā uz iebildumu procesu starp Nanu-Nana Joachim Hoepp un Next design+produktion.

         Rezolutīvā daļa

                  1)

                  Prasību noraidīt.

                  2)

                  Next design+produktion GmbH atlīdzina tiesāšanās izdevumus.

         (1)  OV C 330, 2.10.2017.


title: Lieta C-557/18: Lūgums sniegt prejudiciālu nolēmumu, ko 2018. gada 31. augustā iesniedza Landgericht Hamburg (Vācija) – Eurowing GmbH/JJ un KI

text:
               3.12.2018

               LV

               Eiropas Savienības Oficiālais Vēstnesis

               C 436/22

      Lūgums sniegt prejudiciālu nolēmumu, ko 2018. gada 31. augustā iesniedza Landgericht Hamburg (Vācija) – Eurowing GmbH/JJ un KI
      (Lieta C-557/18)
      (2018/C 436/30)
      Tiesvedības valoda – vācu

         Iesniedzējtiesa

         Landgericht Hamburg

         Pamatlietas puses

         Prasītāja: Eurowings GmbH

         Atbildētāji: JJ, KI

         Prejudiciālais jautājums

      Vai, lai noteiktu tiesības saņemt kompensāciju atbilstoši Regulas (EK) Nr. 261/2004 (1) 7. pantam, kopējo lidojuma maršrutu ņem vērā arī tad, ja savienoto reisu gadījumā pasažieris savu galamērķi ar trīs un vairāk stundu kavēšanos sasniedz tikai pēdējā reisa kavēšanās/atcelšanas dēļ, bet pirmais reiss bija precīzs, abus reisus veica dažādi gaisa pārvadātāji un rezervāciju apstiprināja ceļojuma rīkotājs, kas sakombinēja lidojumus savam klientam?

         (1)  Eiropas Parlamenta un Padomes Regula (EK) Nr. 261/2004 (2004. gada 11. februāris), ar ko paredz kopīgus noteikumus par kompensāciju un atbalstu pasažieriem sakarā ar iekāpšanas atteikumu un lidojumu atcelšanu vai ilgu kavēšanos un ar ko atceļ Regulu (EEK) Nr. 295/91, OV 2004, L 46, 1. lpp.


title: Lieta T-603/18: Prasība, kas celta 2018. gada 9. septembrī – ZE/Parlaments

text:
               3.12.2018

               LV

               Eiropas Savienības Oficiālais Vēstnesis

               C 436/61

      Prasība, kas celta 2018. gada 9. septembrī – ZE/Parlaments
      (Lieta T-603/18)
      (2018/C 436/85)
      Tiesvedības valoda – grieķu

         Lietas dalībnieki

         Prasītājs: (pārstāvis: P. Giatagantzidis, advokāts)

         Atbildētājs: Eiropas Parlaments

         Prasījumi

      Prasītāja prasījumi Vispārējai tiesai ir šādi:

                  —

                  atcelt Eiropas Parlamenta ģenerālsekretāra 2018. gada 25. septembra lēmumu, ar kuru prasītājs tiek atstādināts no savu pienākumu pildīšanas līdz 2018. gada 31. oktobrim, kā arī jebkādus citus ar to saistītus aktus;

                  —

                  piespriest atbildētājam atlīdzināt tiesāšanās izdevumus.

         Pamati un galvenie argumenti

      Prasības pamatošanai prasītājs izvirza piecus pamatus.

                  1.

                  Ar pirmo pamatu prasītājs apgalvo, ka ir pārkāptas viņa tiesības tikt uzklausītam saistībā ar apstrīdēto lēmumu, kas pieņemts attiecībā uz viņu.

                  2.

                  Ar otro pamatu tiek apgalvots, ka apstrīdētais lēmums tika pieņemts, izmantojot informācijas vākšanas metodi, tādējādi pārkāpjot prasītāja tiesības uz labu pārvaldību atbilstoši Eiropas Savienības Pamattiesību hartas 41. pantam.

                  3.

                  Ar trešo pamatu tiek apgalvots, ka ģenerālsekretārs ir pārkāpis objektivitātes principu, jo viņš gan pieņēma lēmumu par administratīvās izmeklēšanas sākšanu attiecībā pret prasītāju, gan pieņēma apstrīdēto lēmumu.

                  4.

                  Ar ceturto pamatu tiek apgalvots, ka ar aizliegumu piekļūt ēkai, kurā prasītājs strādā, bet kurā ir arī viņas personiskie arhīvi, acīmredzami ir pārkāptas viņa tiesības uz privātās dzīves aizsardzību.

                  5.

                  Ar piekto pamatu tiek apgalvots, ka Parlamenta amatpersonu paziņojumu presei dēļ ar izmantoto procedūru ir pārkāpta nevainīguma prezumpcija un procesuālo darbību noslēpums.


title: Lieta C-384/17: Tiesas (piektā palāta) 2018. gada 4. oktobra spriedums (Szombathelyi Közigazgatási és Munkaügyi Bíróság (Ungārija) lūgums sniegt prejudiciālu nolēmumu) – Dooel Uvoz-Izvoz Skopje Link Logistic N&N/Budapest Rendőrfőkapitánya (Lūgums sniegt prejudiciālu nolēmumu – Tiesību aktu tuvināšana – Autopārvadājumi – Noteikumi par nodokļiem – Direktīva 1999/62/EK – Dažu infrastruktūru lietošanas maksas noteikšana smagajiem kravas transportlīdzekļiem – Ceļa nodeva – Dalībvalstu pienākums paredzēt efektīvas, samērīgas un preventīvas sankcijas – Fiksēts naudas sods – Samērīguma princips – Direktīvas tieša piemērojamība)

text:
               3.12.2018

               LV

               Eiropas Savienības Oficiālais Vēstnesis

               C 436/12

      Tiesas (piektā palāta) 2018. gada 4. oktobra spriedums (Szombathelyi Közigazgatási és Munkaügyi Bíróság (Ungārija) lūgums sniegt prejudiciālu nolēmumu) – Dooel Uvoz-Izvoz Skopje Link Logistic N&N/Budapest Rendőrfőkapitánya

      (Lieta C-384/17) (1)

      ((Lūgums sniegt prejudiciālu nolēmumu - Tiesību aktu tuvināšana - Autopārvadājumi - Noteikumi par nodokļiem - Direktīva 1999/62/EK - Dažu infrastruktūru lietošanas maksas noteikšana smagajiem kravas transportlīdzekļiem - Ceļa nodeva - Dalībvalstu pienākums paredzēt efektīvas, samērīgas un preventīvas sankcijas - Fiksēts naudas sods - Samērīguma princips - Direktīvas tieša piemērojamība))
      (2018/C 436/14)
      Tiesvedības valoda – ungāru

         Iesniedzējtiesa

         Szombathelyi Közigazgatási és Munkaügyi Bíróság

         Pamatlietas puses

         Prasītāja: Dooel Uvoz-Izvoz Skopje Link Logistic N&N

         Atbildētāja: Budapest Rendőrfőkapitánya

         Rezolutīvā daļa

      Nevar tikt uzskatīts, ka Eiropas Parlamenta un Padomes Direktīvas 1999/62/EK (1999. gada 17. jūnijs) par dažu infrastruktūru lietošanas maksas noteikšanu smagajiem kravas transportlīdzekļiem, kas grozīta ar Eiropas Parlamenta un Padomes Direktīvu 2011/76/ES (2011. gada 27. septembris), 9.a pantā izvirzītajai samērīguma prasībai būtu tieša iedarbība.
      Valsts tiesai atbilstoši pienākumam veikt visus vispārīgos vai īpašos pasākumus, kas ir piemēroti, lai nodrošinātu šīs tiesību normas īstenošanu, ir jāinterpretē valsts tiesības atbilstīgi minētajai normai vai, ja šāda atbilstīga interpretācija nav iespējama, jāatstāj bez piemērošanas jebkura valsts tiesību norma, ja tās piemērošana lietas apstākļos izraisītu rezultātu, kas būtu pretrunā Savienības tiesībām.

         (1)  OV C 318, 25.9.2017.


title: Lieta T-548/17: Vispārējās tiesas 2018. gada 16. oktobra spriedums – VF International/EUIPO – Virmani (“ANOKHI”) (Eiropas Savienības preču zīme – Iebildumu process – Eiropas Savienības grafiskas preču zīmes “ANOKHI” reģistrācijas pieteikums – Agrāka Eiropas Savienības grafiska preču zīme “kipling” – Agrāka Eiropas Savienības grafiska preču zīme, kas attēlo pērtiķa siluetu – Relatīvs atteikuma pamats – Sajaukšanas iespēja – Apzīmējumu līdzība – Regulas (EK) Nr. 207/2009 8. panta 1. punkta b) apakšpunkts (tagad Regulas (EK) 2017/1001 8. panta 1. punkta b) apakšpunkts) – Kaitējums reputācijai – Regulas Nr. 207/2009 8. panta 5. punkts (tagad Regulas Nr. 2017/1001 8. panta 5. punkts))

text:
               3.12.2018

               LV

               Eiropas Savienības Oficiālais Vēstnesis

               C 436/46

      Vispārējās tiesas 2018. gada 16. oktobra spriedums – VF International/EUIPO – Virmani (“ANOKHI”)
      (Lieta T-548/17) (1)

      ((Eiropas Savienības preču zīme - Iebildumu process - Eiropas Savienības grafiskas preču zīmes “ANOKHI” reģistrācijas pieteikums - Agrāka Eiropas Savienības grafiska preču zīme “kipling” - Agrāka Eiropas Savienības grafiska preču zīme, kas attēlo pērtiķa siluetu - Relatīvs atteikuma pamats - Sajaukšanas iespēja - Apzīmējumu līdzība - Regulas (EK) Nr. 207/2009 8. panta 1. punkta b) apakšpunkts (tagad Regulas (EK) 2017/1001 8. panta 1. punkta b) apakšpunkts) - Kaitējums reputācijai - Regulas Nr. 207/2009 8. panta 5. punkts (tagad Regulas Nr. 2017/1001 8. panta 5. punkts)))
      (2018/C 436/65)
      Tiesvedības valoda – angļu

         Lietas dalībnieki

         Prasītāja: VF International Sagl (Stabio, Šveice) (pārstāvis: T. van Innis, advokāts)

         Atbildētājs: Eiropas Savienības Intelektuālā īpašuma birojs (pārstāvis: P. Sipos)

         Otrs procesa EUIPO Apelācijas padomē dalībnieks: Ken Virmani (Minhene, Vācija)

         Priekšmets

      Prasība par EUIPO Apelācijas ceturtās padomes 2017. gada 26 maija lēmumu lietā R 2307/2015-4 attiecībā uz iebildumu procesu starp VF International un K. Virmani.

         Rezolutīvā daļa

                  1)

                  Atcelt Eiropas Savienības Intelektuālā īpašuma biroja (EUIPO) Apelācijas ceturtās padomes 2017. gada 26 maija lēmumu lietā R 2307/2015-4.

                  2)

                  EUIPO sedz savus, kā arī atlīdzina VF International Sagl tiesāšanās izdevumus.

         (1)  OV C 347, 16.10.2017.


title: Lieta C-559/18: Lūgums sniegt prejudiciālu nolēmumu, ko 2018. gada 4. septembrī iesniedza Finanzgericht Baden-Württemberg (Vācija) – TDK-Lambda Germany GmbH/Hauptzollamt Lörrach

text:
               3.12.2018

               LV

               Eiropas Savienības Oficiālais Vēstnesis

               C 436/23

      Lūgums sniegt prejudiciālu nolēmumu, ko 2018. gada 4. septembrī iesniedza Finanzgericht Baden-Württemberg (Vācija) – TDK-Lambda Germany GmbH/Hauptzollamt Lörrach

      (Lieta C-559/18)
      (2018/C 436/31)
      Tiesvedības valoda – vācu

         Iesniedzējtiesa

         Finanzgericht Baden-Württemberg

         Pamatlietas puses

         Prasītāja: TDK-Lambda Germany GmbH

         Atbildētāja: Hauptzollamt Lörrach

         Prejudiciālais jautājums

      Vai Kombinētā nomenklatūra Padomes Regulas (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (1) I pielikumā, ko groza Komisijas Īstenošanas regula (ES) Nr. 1218/2012 (2012. gada 12. decembris), ar ko groza un papildina Padomes Regulas (EEK) Nr. 2658/87 par tarifu un statistikas nomenklatūru un kopējo muitas tarifu I pielikumu (2), ir jāinterpretē tādējādi, ka tādi statiskie pārveidotāji kā izskatāmajā lietā ir klasificējami apakšpozīcijā 8504 4030 tikai tad, ja tos galvenokārt izmanto sakaru iekārtās vai datu automātiskās apstrādes iekārtās un to blokos, vai arī nosacījuma “[paredzēts] izmantošanai” izpildei ir pietiekami, ja statiskos pārveidotājus pēc to objektīvajām īpašībām līdztekus citām izmantošanas jomām var izmantot arī ar sakaru iekārtām un datu automātiskās apstrādes iekārtām un to blokiem?

         (1)  OV 1987, L 265, 1. lpp.

         (2)  OV 2012, L 351, 36. lpp.


title: Lieta C-416/17: Tiesas (piektā palāta) 2018. gada 4. oktobra spriedums – Eiropas Komisija/Francijas Republika (Valsts pienākumu neizpilde – LESD 49. un 63. pants, kā arī 267. panta trešā daļa – Nodokļu vairākkārtēja uzlikšana – Atšķirīga attieksme atkarībā no mazmeitasuzņēmuma rezidences dalībvalsts – Nepamatoti iekasēta priekšnodokļa par ienākumiem no kapitāla un kustamas mantas atmaksa – Prasības par pierādījumiem šādas atmaksas pamatojumam – Tiesību uz atmaksu maksimālā apmēra noteikšanu – Diskriminācija – Valsts tiesa, kas lietu izskata pēdējā instancē – Pienākums uzdot prejudiciālu jautājumu)

text:
               3.12.2018

               LV

               Eiropas Savienības Oficiālais Vēstnesis

               C 436/13

      Tiesas (piektā palāta) 2018. gada 4. oktobra spriedums – Eiropas Komisija/Francijas Republika
      (Lieta C-416/17) (1)

      ((Valsts pienākumu neizpilde - LESD 49. un 63. pants, kā arī 267. panta trešā daļa - Nodokļu vairākkārtēja uzlikšana - Atšķirīga attieksme atkarībā no mazmeitasuzņēmuma rezidences dalībvalsts - Nepamatoti iekasēta priekšnodokļa par ienākumiem no kapitāla un kustamas mantas atmaksa - Prasības par pierādījumiem šādas atmaksas pamatojumam - Tiesību uz atmaksu maksimālā apmēra noteikšanu - Diskriminācija - Valsts tiesa, kas lietu izskata pēdējā instancē - Pienākums uzdot prejudiciālu jautājumu))
      (2018/C 436/15)
      Tiesvedības valoda – franču

         Lietas dalībnieki

         Prasītāja: Eiropas Komisija (pārstāvji: J.-F. Brakeland un W. Roels)

         Atbildētāja: Francijas Republika (pārstāvji: E. de Moustier, A. Alidière un D. Colas)

         Rezolutīvā daļa

                  1)

                  Atsakoties par priekšnodokli par ienākumiem no kapitāla un kustamas mantas, ko samaksājis uzņēmums rezidents par nerezidenta uzņēmuma – ar nerezidenta meitasuzņēmuma starpniecību – izmaksātajām dividendēm, atmaksājamās summas aprēķinā ņemt vērā nodokli, ko samaksājis šis otrais uzņēmums par šo dividenžu pamatā esošo peļņu, lai gan valsts nodokļa dubultas uzlikšanas novēršanas mehānisms ļauj – pilnībā iekšējas dalības ķēdes gadījumā – neitralizēt nodokļa uzlikšanu dividendēm, ko sadalījusi sabiedrība katrā šīs dalības ķēdes posmā, Francijas Republika nav izpildījusi LESD 49. un 63. pantā paredzētos pienākumus.

                  2)

                  Tā kā Conseil d’État (Francija) nav vērsusies Eiropas Savienības Tiesā atbilstoši LESD 267. panta trešajā daļā paredzētajai procedūrai, lai noteiktu, vai tāda priekšnodokļa par ienākumiem no kapitāla un kustamas mantas atmaksas apmēra aprēķinā, ko ir samaksājusi sabiedrība rezidente saistībā ar sabiedrības nerezidentes ar meitasuzņēmuma nerezidenta starpniecību samaksātajām dividendēm, ir jāatsakās ņemt vērā nodokli, kuru šī otrā sabiedrība ir samaksājusi par peļņu, kas ir šo dividenžu pamatā, lai arī Savienības tiesību interpretācija, kas apstiprināta 2012. gada 10. decembra spriedumā Rhodia (FR:CESSR:2012:317074.20121210) un 2012. gada 10. decembra spriedumā Accor (FR:CESSR:2012:317075.20121210), nav tik acīmredzama, ka nerodas nekādas saprātīgas šaubas, Francijas Republika nav izpildījusi LESD 267. panta trešajā daļā paredzētos pienākumus.

                  3)

                  Prasību pārējā daļā noraidīt.

                  4)

                  Eiropas Komisija un Francijas Republika katra pati sedz savus tiesāšanās izdevumus.

         (1)  OV C 293, 4.9.2017.


title: Lieta T-581/17: Vispārējās tiesas 2018. gada 16. oktobra spriedums – Asics/EUIPO – Van Lieshout Textielagenturen (Četru krustenisku līniju attēlojums) (Eiropas Savienības preču zīme – Iebildumu process – Eiropas Savienības grafiskas preču zīmes, kas ir četru krustenisku līniju attēls, reģistrācijas pieteikums – Pienākums norādīt pamatojumu – Regulas Nr. 207/2009 75. pants un 76. panta 1. punkts (tagad – Regulas Nr. 2017/1001 94. pants un 95. panta 1. punkts) – Apzīmējumu līdzības neesamība – Regulas Nr. 207/2009 8. panta 1. punkta b) apakšpunkts (tagad – Regulas 2017/1001 8. panta 1. punkta b) apakšpunkts) – Regulas Nr. 207/2009 8. panta 5. punkts (tagad – Regulas 2017/1001 8. panta 5. punkts)

text:
               3.12.2018

               LV

               Eiropas Savienības Oficiālais Vēstnesis

               C 436/47

      Vispārējās tiesas 2018. gada 16. oktobra spriedums – Asics/EUIPO – Van Lieshout Textielagenturen (Četru krustenisku līniju attēlojums)
      (Lieta T-581/17) (1)

      ((Eiropas Savienības preču zīme - Iebildumu process - Eiropas Savienības grafiskas preču zīmes, kas ir četru krustenisku līniju attēls, reģistrācijas pieteikums - Pienākums norādīt pamatojumu - Regulas Nr. 207/2009 75. pants un 76. panta 1. punkts (tagad – Regulas Nr. 2017/1001 94. pants un 95. panta 1. punkts) - Apzīmējumu līdzības neesamība - Regulas Nr. 207/2009 8. panta 1. punkta b) apakšpunkts (tagad – Regulas 2017/1001 8. panta 1. punkta b) apakšpunkts) - Regulas Nr. 207/2009 8. panta 5. punkts (tagad – Regulas 2017/1001 8. panta 5. punkts))
      (2018/C 436/66)
      Tiesvedības valoda – angļu

         Lietas dalībnieki

         Prasītāja: Asics Corporation (Kobe, Japāna) (pārstāvji: M. Polo Carreño un M. H. Granado Carpenter, advokāti)

         Atbildētājs: Eiropas Savienības Intelektuālā īpašuma birojs (pārstāvis: D. Gája)

         Otra procesa EUIPO Apelācijas padomē dalībniece, persona, kas iestājusies lietā Vispārējā tiesā: Van Lieshout Textielagenturen BV (Haaren, Nīderlande) (pārstāvji: P. Claassen un B. Woltering, advokāti)

         Priekšmets

      Prasība par EUIPO Apelācijas ceturtās padomes 2017. gada 27. jūnija lēmumu lietā R 2129/2016-4 attiecībā uz iebildumu procesu starp Asics Corporation un Van Lieshout Textielagenturen.

         Rezolutīvā daļa

                  1)

                  Prasību noraidīt.

                  2)

                  Asics Corporation atlīdzina tiesāšanās izdevumus.

         (1)  OV C 374, 6.11.2017.


title: Lieta T-79/16: Vispārējās tiesas 2018. gada 15. oktobra spriedums – Vereniging Gelijkberechtiging Grondbezitters u.c./Komisija (Valsts atbalsts – Atbalsta shēma saistībā ar dabas teritoriju subsidētu iegādi vai nodošanu bezatlīdzības lietošanā – Lēmums, ar kuru atbalsts iepriekšējās izskatīšanas stadijas noslēgumā atzīts par saderīgu ar iekšējo tirgu – Formālas izmeklēšanas procedūras neesamība – Locus standi – Ieinteresētās puses jēdziens – Pieņemamība – Procesuālo tiesību pārkāpums – Nopietnas grūtības – Būtiska ietekme uz konkurējošo uzņēmumu konkurences stāvokli)

text:
               3.12.2018

               LV

               Eiropas Savienības Oficiālais Vēstnesis

               C 436/34

      Vispārējās tiesas 2018. gada 15. oktobra spriedums – Vereniging Gelijkberechtiging Grondbezitters u.c./Komisija
      (Lieta T-79/16) (1)

      ((Valsts atbalsts - Atbalsta shēma saistībā ar dabas teritoriju subsidētu iegādi vai nodošanu bezatlīdzības lietošanā - Lēmums, ar kuru atbalsts iepriekšējās izskatīšanas stadijas noslēgumā atzīts par saderīgu ar iekšējo tirgu - Formālas izmeklēšanas procedūras neesamība - Locus standi - Ieinteresētās puses jēdziens - Pieņemamība - Procesuālo tiesību pārkāpums - Nopietnas grūtības - Būtiska ietekme uz konkurējošo uzņēmumu konkurences stāvokli))
      (2018/C 436/47)
      Tiesvedības valoda – holandiešu

         Lietas dalībnieki

         Prasītājas: Vereniging Gelijkberechtiging Grondbezitters (Hoenderloo, Nīderlande) un 21 cits prasītājs, kuru nosaukumi ir ietverti sprieduma I pielikumā (pārstāvji: H. Viaene, D. Gillet un T. Ruys, advokāti)

         Atbildētāja: Eiropas Komisija (pārstāvji: P.-J. Loewenthal un S. Noë)

         Personas, kas iestājušās lietā atbildētājas prasījumu atbalstam: Vereniging tot Behoud van Natuurmonumenten in Nederland (‘s-Graveland, Nīderlande) un 12 citas personas, kas iestājušās lietā un kuru nosaukumi ietverti sprieduma II pielikumā (pārstāvji: P. Kuypers un M. de Wit, advokāti)

         Priekšmets

      Prasība, kas ir pamatota ar LESD 263. pantu un ar ko tiek lūgts atcelt Komisijas 2015. gada 2. septembra Lēmumu C(2015) 5929 final par valsts atbalstu SA.27301 (2015/NN) – Nīderlande, saistībā ar dabas teritoriju subsidētu iegādi vai nodošanu bezatlīdzības lietošanā, kura kopsavilkums ticis publicēts Eiropas Savienības Oficiālajā Vēstnesī (OV 2016, C 9, 1. lpp.).

         Rezolutīvā daļa

                  1)

                  Atcelt Komisijas 2015. gada 2. septembra Lēmumu C(2015) 5929 final par valsts atbalstu SA.27301 (ex 2015/N) – Nīderlande, saistībā ar dabas teritoriju subsidētu iegādi vai nodošanu bezatlīdzības lietošanā.

                  2)

                  Eiropas Komisija sedz savus, kā arī atlīdzina Vereniging Gelijkberechtiging Grondbezitters un pārējo prasītāju, kuru nosaukumi ietverti I pielikumā, tiesāšanās izdevumus.

                  3)

                  Vereniging tot Behoud van Natuurmonumenten in Nederland un pārējās personas, kas iestājušās lietā un kuru nosaukumi ietverti II pielikumā, sedz savus tiesāšanās izdevumus pašas.

         (1)  OV C 118, 4.4.2016.


title: Lieta C-478/17: Tiesas (piektā palāta) 2018. gada 4. oktobra spriedums (Tribunalul Cluj (Rumānija) lūgums sniegt prejudiciālu nolēmumu) – IQ/JP (Lūgums sniegt prejudiciālu nolēmumu – Tiesu iestāžu sadarbība civillietās – Jurisdikcija lietās par vecāku atbildību – Regula (EK) Nr. 2201/2003 – 15. pants – Lietas nodošana tiesai, kas ir piemērotāka tās izskatīšanai – Piemērošanas joma – 19. pants – Lis pendens)

text:
               3.12.2018

               LV

               Eiropas Savienības Oficiālais Vēstnesis

               C 436/14

      Tiesas (piektā palāta) 2018. gada 4. oktobra spriedums (Tribunalul Cluj (Rumānija) lūgums sniegt prejudiciālu nolēmumu) – IQ/JP
      (Lieta C-478/17) (1)

      ((Lūgums sniegt prejudiciālu nolēmumu - Tiesu iestāžu sadarbība civillietās - Jurisdikcija lietās par vecāku atbildību - Regula (EK) Nr. 2201/2003 - 15. pants - Lietas nodošana tiesai, kas ir piemērotāka tās izskatīšanai - Piemērošanas joma - 19. pants - Lis pendens))
      (2018/C 436/16)
      Tiesvedības valoda – rumāņu

         Iesniedzējtiesa

         Tribunalul Cluj

         Pamatlietas puses

         Prasītāja: IQ

         Atbildētājs: JP

         Rezolutīvā daļa

      Padomes Regulas (EK) Nr. 2201/2003 (2003. gada 27. novembris) par jurisdikciju un spriedumu atzīšanu un izpildi laulības lietās un lietās par vecāku atbildību un par Regulas (EK) Nr. 1347/2000 atcelšanu 15. pants ir interpretē tādējādi, ka tas nav piemērojams tādā situācijā kā pamatlietā aplūkotā, kad lietu pēc būtības izspriest ir divu dalībvalstu tiesu piekritībā atbilstoši šīs regulas attiecīgi 12. un 8. punktam.

         (1)  OV C 347, 16.10.2017.


title: Lieta T-607/18: Prasība, kas celta 2018. gada 9. oktobrī – Essity Hygiene and Health/EUIPO (Lapas attēls)

text:
               3.12.2018

               LV

               Eiropas Savienības Oficiālais Vēstnesis

               C 436/62

      Prasība, kas celta 2018. gada 9. oktobrī – Essity Hygiene and Health/EUIPO (Lapas attēls)
      (Lieta T-607/18)
      (2018/C 436/86)
      Tiesvedības valoda – zviedru

         Lietas dalībnieki

         Prasītāja: Essity Hygiene and Health AB (Gothenburg, Zviedrija) (pārstāvis: U. Wennermark, advokāts)

         Atbildētājs: Eiropas Savienības Intelektuālā īpašuma birojs (EUIPO)

         Informācija par procesu EUIPO

         Attiecīgā strīdus preču zīme: Eiropas Savienības grafiskas preču zīmes, ko veido lapas attēls, reģistrācijas pieteikums – reģistrācijas pieteikums Nr. 16 709 305

         Apstrīdētais lēmums: EUIPO Apelācijas pirmās padomes 2018. gada 6. jūlija lēmums lietā R 2196/2017-1

         Prasījumi

      Prasītājas prasījumi Vispārējai tiesai ir šādi:

                  1.

                  pilnībā atcelt apstrīdēto lēmumu, tostarp

                              a)

                              apstiprināt, ka reģistrācijai pieteiktā preču zīme ir ieguvusi pietiekamu atšķirtspēju, lai tā varētu tikt reģistrēta kā Eiropas Savienības preču zīme attiecībā uz visām precēm, kuras ietilpst 3. un 16. klasē un attiecībā uz kurām tika atteikta reģistrācija,

                              b)

                              atcelt apstrīdēto lēmumu, ciktāl tas attiecas uz 21. klasē ietilpstošajām precēm, attiecībā uz kurām Apelācijas padome atteica reģistrāciju,

                              c)

                              nodot lietu atpakaļ Apelācijas padomei, lai tā veiktu izvērtēšanu pēc būtības attiecībā uz “slaucīšanas audumiem; tīrīšanas lupatām”;

                  2.

                  piespriest EUIPO atlīdzināt prasītājas tiesāšanās izdevumus Vispārējā tiesā un procesā EUIPO.

            Pakārtoti, prasītājas prasījumi Vispārējai tiesai ir šādi:

                  1.

                  atcelt apstrīdēto lēmumu, ciktāl tas attiecas uz 21. klasē ietilpstošajām precēm, attiecībā uz kurām Apelācijas padome atteica reģistrāciju,

                  2.

                  nodot lietu atpakaļ Apelācijas padomei, lai tā veiktu izvērtēšanu attiecībā uz “slaucīšanas audumiem; tīrīšanas lupatām”;

                  3.

                  piespriest EUIPO atlīdzināt prasītājas tiesāšanās izdevumus Vispārējā tiesā.

            Vēl pakārtotāk, prasītājas prasījumi Vispārējai tiesai ir šādi:

                  1.

                  atcelt apstrīdēto lēmumu, ciktāl tas attiecas uz 21. klasē ietilpstošajām precēm, attiecībā uz kurām Apelācijas padome atteica reģistrāciju,

                  2.

                  nodot lietu atpakaļ Apelācijas padomei, lai tā veiktu izvērtēšanu attiecībā uz “slaucīšanas audumiem; tīrīšanas lupatām”;

                  3.

                  piespriest EUIPO atlīdzināt prasītājas tiesāšanās izdevumus, kurus Vispārējā tiesa noteiks atbilstoši taisnīguma apsvērumiem.

         Izvirzītais pamats:

                  —

                  Eiropas Parlamenta un Padomes Regulas (ES) 2017/1001 7. panta 1. punkta b) apakšpunkta pārkāpums.


title: Lieta C-599/17: Tiesas (septītā palāta) 2018. gada 4. oktobra spriedums Eiropas Komisija/Spānijas Karaliste (Valsts pienākumu neizpilde – Īstenošanas regula (ES) 2015/2392 – Ziņošana kompetentajām iestādēm par iespējamajiem vai faktiskajiem regulas par tirgus ļaunprātīgu izmantošanu pārkāpumiem – Nepaziņošana vai netransponēšana noteiktajā termiņā

text:
               3.12.2018

               LV

               Eiropas Savienības Oficiālais Vēstnesis

               C 436/14

      Tiesas (septītā palāta) 2018. gada 4. oktobra spriedums Eiropas Komisija/Spānijas Karaliste
      (Lieta C-599/17) (1)

      ((Valsts pienākumu neizpilde - Īstenošanas regula (ES) 2015/2392 - Ziņošana kompetentajām iestādēm par iespējamajiem vai faktiskajiem regulas par tirgus ļaunprātīgu izmantošanu pārkāpumiem - Nepaziņošana vai netransponēšana noteiktajā termiņā)
      (2018/C 436/17)
      Tiesvedības valoda – spāņu

         Lietas dalībnieki

         Prasītāja: Eiropas Komisija (pārstāvji: J. Rius un T. Scharf)

         Atbildētāja: Spānijas Karaliste (pārstāvis: S. Jiménez García)

         Rezolutīvā daļa

                  1)

                  Nepieņemot noteiktajā termiņā normatīvos un administratīvos aktus, kas vajadzīgi, lai izpildītu Komisijas Īstenošanas direktīvas (ES) 2015/2392 (2015. gada 17. decembris) par Eiropas Parlamenta un Padomes Regulu (ES) Nr. 596/2014 attiecībā uz ziņošanu kompetentajām iestādēm par faktiskajiem vai iespējamajiem minētās regulas pārkāpumiem prasības, un nepaziņodama Eiropas Komisijai to tiesību normu tekstu, kas pieņemtas, lai nodrošinātu šīs īstenošanas direktīvas transponēšanu, Spānijas Karaliste nav izpildījusi minētajā īstenošanas direktīvā un it īpaši tās 13. panta pirmajā daļā paredzētos pienākumus.

                  2)

                  Spānijas Karaliste atlīdzina tiesāšanās izdevumus.

         (1)  OV C 5, 8.1.2018


title: Lieta C-564/18: Lūgums sniegt prejudiciālu nolēmumu, ko 2018. gada 7. septembrī iesniedza Fővárosi Közigazgatási és Munkaügyi Bíróság (Ungārija) – LH/Bevándorlási és Menekültügyi Hivatal

text:
               3.12.2018

               LV

               Eiropas Savienības Oficiālais Vēstnesis

               C 436/23

      Lūgums sniegt prejudiciālu nolēmumu, ko 2018. gada 7. septembrī iesniedza Fővárosi Közigazgatási és Munkaügyi Bíróság (Ungārija) – LH/Bevándorlási és Menekültügyi Hivatal

      (Lieta C-564/18)
      (2018/C 436/32)
      Tiesvedības valoda – ungāru

         Iesniedzējtiesa

         Fővárosi Közigazgatási és Munkaügyi Bíróság

         Pamatlietas puses

         Prasītājs: LH

         Atbildētāja: Bevándorlási és Menekültügyi Hivatal

         Prejudiciālie jautājumi

                  1)

                  Vai Eiropas Parlamenta un Padomes Direktīvas 2013/32/ES (2013. gada 26. jūnijs) par kopējām procedūrām starptautiskās aizsardzības statusa piešķiršanai un atņemšanai (1) (pārstrādāta versija) (turpmāk tekstā – “Procedūru direktīva”) 33. panta noteikumi par nepieņemamiem pieteikumiem var tikt interpretēti tādējādi, ka tie pieļauj dalībvalsts tiesisko regulējumu, saskaņā ar kuru patvēruma procedūras ietvaros pieteikums ir uzskatāms par nepieņemamu, ja pieteikuma iesniedzējs ir ieradies minētajā dalībvalstī, proti, Ungārijā, šķērsojot valsti, kurā viņš nav pakļauts vajāšanai vai būtiska kaitējuma ciešanas riskam vai kurā ir garantēta pietiekama līmeņa aizsardzība?

                  2)

                  Vai Pamattiesību hartas 47. pants un Procedūru direktīvas 31. pants – ņemot vērā arī Eiropas Cilvēktiesību konvencijas 6. un 13. pantu – var tikt interpretēti tādējādi, ka dalībvalsts tiesiskais regulējums atbilst minētajām normām, ja tajā ir paredzēts obligātais 8 dienu termiņš administratīvās lietas izskatīšanai tiesā, ciktāl runa ir par pieteikumiem, kas atzīti par nepieņemamiem patvēruma procedūrā?

         (1)  Eiropas Parlamenta un Padomes Direktīva 2013/32/ES (2013. gada 26. jūnijs) par kopējām procedūrām starptautiskās aizsardzības statusa piešķiršanai un atņemšanai (OV 2013, L 180, 60. lpp.).


title: Lieta C-45/18 P: Tiesas (septītā palāta) 2018. gada 4. oktobra spriedums – Claire Staelen/Eiropas ombuds (Apelācija – Pieteikums pārskatīt nolēmumu – Pieņemamības nosacījumi)

text:
               3.12.2018

               LV

               Eiropas Savienības Oficiālais Vēstnesis

               C 436/15

      Tiesas (septītā palāta) 2018. gada 4. oktobra spriedums – Claire Staelen/Eiropas ombuds
      (Lieta C-45/18 P) (1)

      ((Apelācija - Pieteikums pārskatīt nolēmumu - Pieņemamības nosacījumi))
      (2018/C 436/18)
      Tiesvedības valoda – franču

         Lietas dalībnieki

         Prasītāja: Claire Staelen (pārstāvis: V. Olona, advokāte)

         Otrs lietas dalībnieks: Eiropas ombuds (pārstāvji: L. Papadias un A. Antoniadis)

         Rezolutīvā daļa

                  1)

                  Apelācijas sūdzību noraidīt.

                  2)

                  Claire Staelen atlīdzina tiesāšanās izdevumus.

         (1)  OV C 104, 19.3.2018.


title: Lieta C-565/18: Lūgums sniegt prejudiciālu nolēmumu, ko 2018. gada 6. septembrī iesniedza Commissione Tributaria Regionale per la Lombardia (Itālija) – Société Générale S.A./Agenzia delle Entrate – Direzione Regionale Lombardia Ufficio Contenzioso

text:
               3.12.2018

               LV

               Eiropas Savienības Oficiālais Vēstnesis

               C 436/24

      Lūgums sniegt prejudiciālu nolēmumu, ko 2018. gada 6. septembrī iesniedza Commissione Tributaria Regionale per la Lombardia (Itālija) – Société Générale S.A./Agenzia delle Entrate – Direzione Regionale Lombardia Ufficio Contenzioso

      (Lieta C-565/18)
      (2018/C 436/33)
      Tiesvedības valoda – itāļu

         Iesniedzējtiesa

         Commissione Tributaria Regionale per la Lombardia

         Pamatlietas puses

         Prasītāja: Société Générale S.A.

         Atbildētāja: Agenzia delle Entrate – Direzione Regionale Lombardia Ufficio Contenzioso

         Prejudiciālais jautājums

      Vai LESD 18., 56. un 63. pantam ir pretrunā tāds valsts tiesiskais regulējums, kas neatkarīgi no finanšu tirgus dalībnieka un starpnieka rezidences valsts piemēro finanšu darījumiem nodokli, kas jāmaksā darījuma pusēm un ir vienāds ar fiksētu summu, kura pieaug pa tirdzniecības sliekšņu vērtībām un mainās atkarībā no tirgotā finanšu instrumenta veida un līguma vērtības, un kas ir jāmaksā tāpēc, ka nodoklim pakļauto darījumu priekšmets ir atvasināta finanšu instrumenta, kura pamatā ir nodokļa izveidotājā valstī rezidējošas sabiedrības emitēts vērtspapīrs, tirdzniecība?


title: Lieta T-364/16: Vispārējās tiesas 2018. gada 18. oktobra spriedums – ArcelorMittal Tubular Products Ostrava u.c./Komisija (Dempings – Dažu Ķīnas izcelsmes dzelzs vai tērauda bezšuvju cauruļu un caurulīšu imports – TARIC papildu koda grozījums attiecībā uz konkrētu uzņēmumu – Prasība atcelt tiesību aktu – Pārsūdzams tiesību akts – Tiešs skārums – Individuāls skārums – Pieņemamība – Sprieduma, ar kuru tiek atcelts tiesību akts, iedarbība – Formu paralēlisma princips)

text:
               3.12.2018

               LV

               Eiropas Savienības Oficiālais Vēstnesis

               C 436/35

      Vispārējās tiesas 2018. gada 18. oktobra spriedums – ArcelorMittal Tubular Products Ostrava u.c./Komisija
      (Lieta T-364/16) (1)

      ((Dempings - Dažu Ķīnas izcelsmes dzelzs vai tērauda bezšuvju cauruļu un caurulīšu imports - TARIC papildu koda grozījums attiecībā uz konkrētu uzņēmumu - Prasība atcelt tiesību aktu - Pārsūdzams tiesību akts - Tiešs skārums - Individuāls skārums - Pieņemamība - Sprieduma, ar kuru tiek atcelts tiesību akts, iedarbība - Formu paralēlisma princips))
      (2018/C 436/48)
      Tiesvedības valoda – angļu

         Lietas dalībnieki

         Prasītājas: ArcelorMittal Tubular Products Ostrava a.s. (Ostrava-Kunčice, Čehijas Republika) un 12 citas prasītājas, kuru nosaukumi ietverti sprieduma pielikumā (pārstāvji: G. Berrisch, advokāts, un B. Byrne, solicitor)

         Atbildētāja: Eiropas Komisija (pārstāvji: A. Demeneix un J.-F. Brakeland)

         Priekšmets

      Par prasību, kas ir pamatota ar LESD 263. pantu un ar ko tiek lūgts atcelt Komisijas 2016. gada 3. jūnija lēmumu svītrot Hubei Xinyegang Steel Co. Ltd no TARIC papildu kodā A 950 uzskaitīto uzņēmumu saraksta un iekļaut to jauna TARIC papildu koda C 129 sarakstā attiecībā uz visiem Kombinētās nomenklatūras kodiem, kuri minēti Komisijas Īstenošanas regulas (ES) 2015/2272 (2015. gada 7. decembris), ar ko pēc termiņbeigu pārskatīšanas, kas veikta atbilstīgi Padomes Regulas (EK) Nr. 1225/2009 11. panta 2. punktam, nosaka galīgo antidempinga maksājumu konkrētu Ķīnas Tautas Republikas izcelsmes dzelzs vai tērauda bezšuvju cauruļu un caurulīšu importam (OV 2015, L 322, 21. lpp.), 1. panta 1. punktā.

         Rezolutīvā daļa

                  1)

                  Atcelt Eiropas Komisijas 2016. gada 3. jūnija lēmumu svītrot Hubei Xinyegang Steel Co. Ltd no TARIC papildu kodā A 950 uzskaitīto uzņēmumu saraksta un iekļaut to jauna TARIC papildu koda C 129 sarakstā attiecībā uz visiem Kombinētās nomenklatūras kodiem, kas minēti 1. panta 1. punktā Komisijas Īstenošanas regulā (ES) 2015/2272 (2015. gada 7. decembris), ar ko pēc termiņbeigu pārskatīšanas, kas veikta atbilstīgi Padomes Regulas (EK) Nr. 1225/2009 11. panta 2. punktam, nosaka galīgo antidempinga maksājumu konkrētu Ķīnas Tautas Republikas izcelsmes dzelzs vai tērauda bezšuvju cauruļu un caurulīšu importam.

                  2)

                  Komisija sedz savus, kā arī atlīdzina ArcelorMittal Tubular Products Ostrava a.s. un pārējo prasītāju, kuru nosaukumi ietverti pielikumā, tiesāšanās izdevumus.

         (1)  OV C 305, 22.8.2016.


title: Lieta T-644/17: Vispārējās tiesas 2018. gada 16. oktobra spriedums – DNV GL/EUIPO (“Sustainablel”) (Eiropas Savienības preču zīme – Eiropas Savienības vārdiskas preču zīmes “Sustainablel” reģistrācijas pieteikums – Absolūts atteikuma pamats – Aprakstošs raksturs – Regulas (EK) Nr. 207/2009 7. panta 1. punkta c) apakšpunkts (tagad Regulas (ES) 2017/2001 7. panta 1. punkta c) apakšpunkts))

text:
               3.12.2018

               LV

               Eiropas Savienības Oficiālais Vēstnesis

               C 436/48

      Vispārējās tiesas 2018. gada 16. oktobra spriedums – DNV GL/EUIPO (“Sustainablel”)
      (Lieta T-644/17) (1)

      ((Eiropas Savienības preču zīme - Eiropas Savienības vārdiskas preču zīmes “Sustainablel” reģistrācijas pieteikums - Absolūts atteikuma pamats - Aprakstošs raksturs - Regulas (EK) Nr. 207/2009 7. panta 1. punkta c) apakšpunkts (tagad Regulas (ES) 2017/2001 7. panta 1. punkta c) apakšpunkts)))
      (2018/C 436/67)
      Tiesvedības valoda – angļu

         Lietas dalībnieki

         Prasītāja: DNV GL AS (Høvik, Norvēģija) (pārstāvji: J. Albers un N. Köster, advokāti)

         Atbildētājs: Eiropas Savienības Intelektuālā īpašuma birojs (pārstāvis: A. Lukošiūtė)

         Priekšmets

      Prasība par EUIPO Apelācijas otrās padomes 2017. gada 12. jūlija lēmumu lietā R 2/2017–2 attiecībā uz pieteikumu par vārdiskas preču zīmes “Sustainablel” kā Eiropas Savienības preču zīmes reģistrāciju.

         Rezolutīvā daļa

                  1)

                  Prasību noraidīt.

                  2)

                  DNV GL AS atlīdzina tiesāšanās izdevumus.

         (1)  OV C 374, 6.11.2017.


title: Lieta T-619/18: Prasība, kas celta 2018. gada 15. oktobrī – TUIfly/Komisija

text:
               3.12.2018

               LV

               Eiropas Savienības Oficiālais Vēstnesis

               C 436/63

      Prasība, kas celta 2018. gada 15. oktobrī – TUIfly/Komisija
      (Lieta T-619/18)
      (2018/C 436/88)
      Tiesvedības valoda – vācu

         Lietas dalībnieki

         Prasītāja: TUIfly GmbH (Langenhāgena, Vācija) (pārstāvji: L. Giesberts un M. Gayger, advokāti)

         Atbildētāja: Eiropas Komisija

         Prasījumi

      Prasītājas prasījumi Vispārējai tiesai ir šādi:

                  —

                  atcelt atbildētājas 2018. gada 3. augusta Lēmumu C(2018) 5432 final par prasītājas atkārtoto pieteikumu par piekļuvi dokumentiem saskaņā ar Regulu (EK) Nr. 1049/2001 – GESTDEM 2018/2506 un noteikt atbildētājai pienākumu piešķirt piekļuvi lietas materiāliem lietā par valsts atbalstu SA.24221 (2011/C) (ex 2011/NN), ko Austrija piešķīrusi Klāgenfurtes lidostai, Ryanair un citām aviokompānijām, kuras izmanto lidostu (OV 2018, L 107, 1. lpp.);

                  —

                  rakstveida un mutvārdu procesā lietu apvienot ar Vispārējā tiesā izskatāmo lietu T-447/18 starp prasītāju un atbildētāju;

                  —

                  piespriest atbildētājai atlīdzināt tiesāšanās izdevumus.

         Pamati un galvenie argumenti

      Prasība tiek pamatota ar vienu pamatu, kurā tiek apgalvots Eiropas Savienības Pamattiesību hartas 41. panta, labas pārvaldības principa un prasītājas tiesību uz aizstāvību pārkāpums, jo Komisija nav devusi prasītājai piekļuvi izmeklēšanas lietai un nav radījusi apstākļus prasītājas lietderīgai aizstāvībai.


title: Lieta T-672/17: Vispārējās tiesas 2018. gada 23. oktobra spriedums – Mamas and Papas/EUIPO – Wall-Budden (aizsargapmale bērnu gultiņai) (Kopienas dizainparaugs – Spēkā neesamības atzīšanas process – Reģistrēts Kopienas dizainparaugs, kurā attēlota aizsargapmale bērnu gultiņai) – Nodošanu atklātībā veidojošo faktu pārbaude pēc Apelācijas padomes ierosmes – Funkcionālās turpinātības princips – Nepietiekami pierādījumi, kas norādītu uz nodošanu atklātībā

text:
               3.12.2018

               LV

               Eiropas Savienības Oficiālais Vēstnesis

               C 436/48

      Vispārējās tiesas 2018. gada 23. oktobra spriedums – Mamas and Papas/EUIPO – Wall-Budden (aizsargapmale bērnu gultiņai)
      (Lieta T-672/17) (1)

      ((Kopienas dizainparaugs - Spēkā neesamības atzīšanas process - Reģistrēts Kopienas dizainparaugs, kurā attēlota aizsargapmale bērnu gultiņai) - Nodošanu atklātībā veidojošo faktu pārbaude pēc Apelācijas padomes ierosmes - Funkcionālās turpinātības princips - Nepietiekami pierādījumi, kas norādītu uz nodošanu atklātībā)
      (2018/C 436/68)
      Tiesvedības valoda – angļu

         Lietas dalībnieki

         Prasītāja: Mamas and Papas Ltd (Huddersfield, Apvienotā Karaliste) (pārstāvji: J. Reid, barrister, un B. Whitehead, solicitor)

         Atbildētājs: Eiropas Savienības Intelektuālā īpašuma birojs (pārstāvji: V. Ruzek, D. Walicka un A. Folliard-Monguiral)

         Otra procesa EUIPO Apelācijas padomē dalībniece: Jane Wall-Budden (Byfleet, Apvienotā Karaliste)

         Priekšmets

      Prasība par EUIPO Apelācijas trešās padomes 2017. gada 25. jūlija lēmumu lietā R 208/2016-3 attiecībā uz spēkā neesamības atzīšanas procesu starp Mamas and Papas un Jane Wall-Budden.

         Rezolutīvā daļa

                  1)

                  Prasību noraidīt.

                  2)

                  Mamas and Papas Ltd atlīdzina tiesāšanās izdevumus.

         (1)  OV C 402, 27.11.2017.


title: Lieta T-613/13: Vispārējās tiesas 2018. gada 8. oktobra rīkojums – alfavet Tierarzneimittel/EUIPO – Millet Innovation (“Epibac”)

text:
               3.12.2018

               LV

               Eiropas Savienības Oficiālais Vēstnesis

               C 436/64

      Vispārējās tiesas 2018. gada 8. oktobra rīkojums – alfavet Tierarzneimittel/EUIPO – Millet Innovation (“Epibac”)
      (Lieta T-613/13) (1)

      (2018/C 436/89)
      Tiesvedības valoda – vācu
      Septītās palātas priekšsēdētājs ir izdevis rīkojumu izslēgt lietu no reģistra.

         (1)  OV C 39, 8.2.2014.


title: Lieta C-569/18: Lūgums sniegt prejudiciālu nolēmumu, ko 2018. gada 11. septembrī iesniedza Consiglio di Stato (Itālija) – Caseificio Cirigliana Srl u.c./Ministero delle Politiche agricole, alimentari e forestali u.c.

text:
               3.12.2018

               LV

               Eiropas Savienības Oficiālais Vēstnesis

               C 436/24

      Lūgums sniegt prejudiciālu nolēmumu, ko 2018. gada 11. septembrī iesniedza Consiglio di Stato (Itālija) – Caseificio Cirigliana Srl u.c./Ministero delle Politiche agricole, alimentari e forestali u.c.
      (Lieta C-569/18)
      (2018/C 436/34)
      Tiesvedības valoda – itāļu

         Iesniedzējtiesa

         Consiglio di Stato

         Pamatlietas puses

         Prasītājas pirmajā instancē un apelācijas sūdzības iesniedzējas šajā tiesvedībā: Caseificio Cirigliana Srl, Mail Srl, Sorì Italia Srl

         Atbildētājas pirmajā instancē un atbildētājas šajā apelācijas tiesvedībā: Ministero delle Politiche agricole, alimentari e forestali, Presidenza del Consiglio dei Ministri, Ministero della Salute

         Prejudiciālais jautājums

      Vai LESD 3., 26., 32., 40. un 41. pants un Regulas 1151/2012/ES (1) 1., 3., 4., 5. un 7. pants par aizsargāto cilmes vietas nosaukumu regulējumu, kas nosaka dalībvalstīm pienākumu nodrošināt gan produktu brīvu konkurenci Eiropas Savienības iekšienē, gan kvalitātes shēmu aizsardzību, lai atbalstītu mazāk labvēlīgos apgabalus, ir jāinterpretē tādējādi, ka tie liedz saskaņā ar valsts tiesībām (4. pantu 2014. gada 24. jūnija Dekrētlikumā Nr. 91, kas pārveidots par 2014. gada 11. augusta Likumu Nr. 116) noteikt ierobežojumu mozzarella di bufala Campana ACVN ražošanas darbībai, kam jānotiek tikai šai ražošanai speciāli paredzētās ražotnēs, un kurās turklāt ir aizliegts turēt un uzglabāt pienu no lopaudzētavām, kas nav iekļautas mozzarella di bufala Campana ACVN kontroles sistēmā?

         (1)  Eiropas Parlamenta un Padomes Regula (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (OV 2012, L 343, 1. lpp.).


title: Lieta T-567/16: Vispārējās tiesas 2018. gada 23. oktobra spriedums – McCoy/Reģionu komiteja (Civildienests – Ierēdņi – Sociālais nodrošinājums – Arodslimība – Slimības arodizcelsme – Civildienesta noteikumu 78. panta piektā daļa – Invaliditātes komiteja – Pienākums norādīt pamatojumu – Acīmredzama kļūda vērtējumā – Atbildība – Morālais kaitējums)

text:
               3.12.2018

               LV

               Eiropas Savienības Oficiālais Vēstnesis

               C 436/36

      Vispārējās tiesas 2018. gada 23. oktobra spriedums – McCoy/Reģionu komiteja
      (Lieta T-567/16) (1)

      ((Civildienests - Ierēdņi - Sociālais nodrošinājums - Arodslimība - Slimības arodizcelsme - Civildienesta noteikumu 78. panta piektā daļa - Invaliditātes komiteja - Pienākums norādīt pamatojumu - Acīmredzama kļūda vērtējumā - Atbildība - Morālais kaitējums))
      (2018/C 436/50)
      Tiesvedības valoda – franču

         Lietas dalībnieki

         Prasītājs: Robert McCoy (Brisele, Beļģija) (pārstāvji: L. Levi, avocat)

         Atbildētāja: Reģionu komiteja (pārstāvji: J. C. Cañoto Argüelles un S. Bachotet, piedaloties B. Wägenbaur, avocat)

         Priekšmets

      Prasība, kas ir pamatota ar LESD 270. pantu un ar kuru tiek lūgts, pirmkārt, atcelt Reģionu komitejas 2014. gada 2. decembra lēmumu, ar kuru apstiprināts Invaliditātes komitejas 2014. gada 7. maija slēdziens, kurā noraidīts prasītāja lūgums atzīt viņa slimību par arodslimību, un, otrkārt, atlīdzināt prasītājam, iespējams, nodarīto morālo kaitējumu 25 000 EUR apmērā.

         Rezolutīvā daļa

                  1)

                  Atcelt Reģionu komitejas biroja 2014. gada 2. decembra lēmumu par atteikšanos atzīt slimības, kas izraisījusi Robert McCoy invaliditāti, arodizcelsmi Civildienesta noteikumu 78. panta piektās daļas izpratnē.

                  2)

                  Reģionu komiteja samaksā R. McCoy summu 5 000 EUR apmērā.

                  3)

                  Reģionu komiteja atlīdzina tiesāšanās izdevumus.

         (1)  OV C 7,11.1.2016. (sākotnēji lieta reģistrēta Eiropas Savienības Civildienesta tiesā ar Nr. F-139/15 un nodota Eiropas Savienības Vispārējai tiesai 1.9.2016).


title: Lieta T-871/16: Vispārējās tiesas 2018. gada 3. oktobra rīkojums – Spliethoff’s Bevrachtingskantoor/INEA

text:
               3.12.2018

               LV

               Eiropas Savienības Oficiālais Vēstnesis

               C 436/64

      Vispārējās tiesas 2018. gada 3. oktobra rīkojums – Spliethoff’s Bevrachtingskantoor/INEA

      (Lieta T-871/16) (1)

      (2018/C 436/90)
      Tiesvedības valoda – angļu
      Ceturtās palātas priekšsēdētājs ir izdevis rīkojumu izslēgt lietu no reģistra.

         (1)  OV C 104, 3.4.2017.


title: Lieta T-822/17: Vispārējās tiesas 2018. gada 17. oktobra spriedums – Weber-Stephen Products/EUIPO (“iGrill”) (Eiropas Savienības preču zīme – Eiropas Savienības vārdiskas preču zīmes “iGrill” reģistrācijas pieteikums – Absolūts atteikuma pamats – Aprakstošs raksturs – Regulas (EK) Nr. 207/2009 7. panta 1. punkta c) apakšpunkts (tagad Regulas (ES) 2017/1001 7. panta 1. punkta c) apakšpunkts))

text:
               3.12.2018

               LV

               Eiropas Savienības Oficiālais Vēstnesis

               C 436/50

      Vispārējās tiesas 2018. gada 17. oktobra spriedums – Weber-Stephen Products/EUIPO (“iGrill”)
      (Lieta T-822/17) (1)

      ((Eiropas Savienības preču zīme - Eiropas Savienības vārdiskas preču zīmes “iGrill” reģistrācijas pieteikums - Absolūts atteikuma pamats - Aprakstošs raksturs - Regulas (EK) Nr. 207/2009 7. panta 1. punkta c) apakšpunkts (tagad Regulas (ES) 2017/1001 7. panta 1. punkta c) apakšpunkts)))
      (2018/C 436/70)
      Tiesvedības valoda – angļu

         Lietas dalībnieki

         Prasītāja: Weber-Stephen Products LLC (Palatine, Ilinoisa, Amerikas Savienotās Valstis) (pārstāvji: R. Niebel un A. Jauch, advokāti)

         Atbildētājs: Eiropas Savienības Intelektuālā īpašuma birojs (pārstāvis: M. Rajh)

         Priekšmets

      Prasība par EUIPO Apelācijas otrās padomes 2017. gada 27. septembra lēmumu lietā R 579/2017-2 attiecībā uz pieteikumu par vārdiska apzīmējuma “iGrill” kā Eiropas Savienības preču zīmes reģistrāciju.

         Rezolutīvā daļa

                  1)

                  Prasību noraidīt.

                  2)

                  Weber-Stephen Products LLC atlīdzina tiesāšanās izdevumus.

         (1)  OV C 63, 19.2.2018.


title: Lieta T-96/18: Vispārējās tiesas 2018. gada 11. oktobra rīkojums – Cabell/EUIPO – Zorro Productions (“ZORRO”)

text:
               3.12.2018

               LV

               Eiropas Savienības Oficiālais Vēstnesis

               C 436/64

      Vispārējās tiesas 2018. gada 11. oktobra rīkojums – Cabell/EUIPO – Zorro Productions (“ZORRO”)
      (Lieta T-96/18) (1)

      (2018/C 436/91)
      Tiesvedības valoda – angļu
      Astotās palātas priekšsēdētājs ir izdevis rīkojumu izslēgt lietu no reģistra.

         (1)  OV C 134, 16.4.2018.


title: Lieta T-605/16: Vispārējās tiesas 2018. gada 16. oktobra spriedums – OY/Komisija (Civildienests – Līgumdarbinieki – Pārējo darbinieku nodarbināšanas kārtības 3.b pants – Saistības – Klasificēšana pakāpē – Profesionālās pieredzes ņemšana vērā – Pārējo darbinieku nodarbināšanas kārtības 79. panta 2. punkta vispārīgie īstenošanas noteikumi)

text:
               3.12.2018

               LV

               Eiropas Savienības Oficiālais Vēstnesis

               C 436/37

      Vispārējās tiesas 2018. gada 16. oktobra spriedums – OY/Komisija
      (Lieta T-605/16)
      ((Civildienests - Līgumdarbinieki - Pārējo darbinieku nodarbināšanas kārtības 3.b pants - Saistības - Klasificēšana pakāpē - Profesionālās pieredzes ņemšana vērā - Pārējo darbinieku nodarbināšanas kārtības 79. panta 2. punkta vispārīgie īstenošanas noteikumi))
      (2018/C 436/51)
      Tiesvedības valoda – angļu

         Lietas dalībnieki

         Prasītāja: OY (pārstāvji: N. Flandin un S. Rodrigues, advokāti)

         Atbildētāja: Eiropas Komisija (pārstāvji: G. Berscheid, C. Berardis-Kayser un L. Radu Bouyon)

         Priekšmets

      Prasība, kas ir pamatota ar LESD 270. pantu un ar ko tiek lūgts, pirmkārt, atcelt Komisijas 2015. gada 2. oktobra lēmumu, ar kuru ir noraidīts prasītājas lūgums pārskatīt viņas klasificēšanu IV funkciju grupas 15. pakāpes 1. līmenī un, otrkārt, ciktāl tas nepieciešams, atcelt struktūrvienības, kura pilnvarota slēgt darba līgumus, 2016. gada 29. marta lēmumu par ieinteresētās personas sūdzības noraidīšanu.

         Rezolutīvā daļa

                  1)

                  Prasību noraidīt.

                  2)

                  OY atlīdzina tiesāšanās izdevumus.


title: Lieta T-413/17 INTP: Vispārējās tiesas 2018. gada 2. oktobra rīkojums – Karl Storz/EUIPO (“3D”) (Tiesvedība – Sprieduma interpretācija – Eiropas Savienības preču zīme – Reģistrācijas pieteikuma atsaukšana – Tiesvedības izbeigšana pirms sprieduma taisīšanas)

text:
               3.12.2018

               LV

               Eiropas Savienības Oficiālais Vēstnesis

               C 436/50

      Vispārējās tiesas 2018. gada 2. oktobra rīkojums – Karl Storz/EUIPO (“3D”)
      (Lieta T-413/17 INTP) (1)

      ((Tiesvedība - Sprieduma interpretācija - Eiropas Savienības preču zīme - Reģistrācijas pieteikuma atsaukšana - Tiesvedības izbeigšana pirms sprieduma taisīšanas))
      (2018/C 436/71)
      Tiesvedības valoda – angļu

         Lietas dalībnieki

         Prasītāja: Karl Storz GmbH & Co. KG (Tuttlingen, Vācija) (pārstāvji: S. Gruber un N. Siebertz, advokāti)

         Atbildētājs: Eiropas Savienības Intelektuālā īpašuma birojs (pārstāvis: J. Ivanauskas)

         Priekšmets

      Pieteikums interpretēt 2018. gada 19. jūnija spriedumu Karl Storz/EUIPO (“3D”) (T-413/17, nav publicēts, EU:T:2018:356).

         Rezolutīvā daļa

                  1)

                  Izbeigt tiesvedību lietā par pieteikumu interpretēt nolēmumu.

                  2)

                  Katrs lietas dalībnieks sedz savus tiesāšanās izdevumus pats.

         (1)  OV C 277, 21.8.2017.


title: Lieta C-572/18 P: Apelācijas sūdzība, ko 2018. gada 13. septembrī thyssenkrupp Electrical Steel GmbH, thyssenkrupp Electrical Steel Ugo iesniedza par Vispārējās tiesas (sestā palāta) 2018. gada 2. jūlija rīkojumu lietā T-577/17 thyssenkrupp Electrical Steel GmbH, thyssenkrupp Electrical Steel Ugo/Eiropas Komisija

text:
               3.12.2018

               LV

               Eiropas Savienības Oficiālais Vēstnesis

               C 436/25

      Apelācijas sūdzība, ko 2018. gada 13. septembrīthyssenkrupp Electrical Steel GmbH, thyssenkrupp Electrical Steel Ugo iesniedza par Vispārējās tiesas (sestā palāta) 2018. gada 2. jūlija rīkojumu lietā T-577/17 thyssenkrupp Electrical Steel GmbH, thyssenkrupp Electrical Steel Ugo/Eiropas Komisija
      (Lieta C-572/18 P)
      (2018/C 436/35)
      Tiesvedības valoda – angļu

         Lietas dalībnieki

      Apelācijas sūdzības iesniedzēji: thyssenkrupp Electrical Steel GmbH, thyssenkrupp Electrical Steel Ugo (pārstāvji: M. Günes, L. C. Heinisch, Rechtsanwälte)

         Otra lietas dalībniece: Eiropas Komisija

         Prasījumi

      Apelācijas sūdzības iesniedzēju prasījumi Tiesai ir šādi:

                  —

                  atcelt Vispārējās tiesas 2018. gada 2. jūlija rīkojumu lietā T-577/17 – thyssenkrupp Electrical Steel GmbH un thyssenkrupp Electrical Steel Ugo/Eiropas Komisija;

                  —

                  atzīt prasību atcelt minēto rīkojumu par pieņemamu;

                  —

                  nodot lietu atpakaļ Vispārējai tiesai, lai tā lietu izskatītu pēc būtības;

                  —

                  piespriest Komisijai atlīdzināt tiesāšanās izdevumus, kas radušies šajā apelācijas tiesvedībā.

         Pamati un galvenie argumenti

      Apelācijas sūdzības iesniedzēji apstrīd pārsūdzēto rīkojumu, pamatojoties uz to, ka tas esot balstīts uz nopietnām kļūdām tiesību piemērošanā. Apelācijas sūdzības iesniedzēji izvirza piecus pamatus attiecībā uz kļūdām tiesību piemērošanā.

                  —

                  Pirmkārt, Vispārējā tiesa esot pieļāvusi kļūdu, nospriežot, ka Savienības Muitas kodeksā (1) un ar to saistītajās deleģētajās un īstenošanas regulās Komisijai neesot piešķirtas pilnvaras saimniecisko nosacījumu novērtēšanas laikā pieņemt lēmumus, kas ir saistoši valsts muitas iestādēm.

                  —

                  Otrkārt, Vispārējā tiesa esot pieļāvusi kļūdu, nospriežot, ka Komisijas lomai saimniecisko nosacījumu novērtēšanā esot vienīgi procesuāls raksturs.

                  —

                  Treškārt, Vispārējā tiesa esot pieļāvusi kļūdu, uzskatot 2016. gada 11. maija spriedumu Coberco Dairy Foods (C-11/05, EU:C:2006:312) par juridiski saistošu precedentu Regulas Nr. 2015/2447 (2) 259. panta 5. punkta interpretēšanā.

                  —

                  Ceturtkārt, Vispārējā tiesa esot pieļāvusi kļūdu, neuzskatot 2016. gada septembra administratīvo vienošanos par Savienības Muitas kodeksa 211. panta 6. punkta un Īstenošanas regulas (ES) 2015/2447 259. panta piemērošanu kā pierādījumu tam, ka Komisijas secinājumi par saimnieciskajiem nosacījumiem ir saistoši.

                  —

                  Piektkārt, Vispārējā tiesa esot pieļāvusi kļūdu, uzskatot, ka apelācijas sūdzības iesniedzējus Komisijas secinājumi par saimnieciskajiem nosacījumiem neskar tieši un individuāli.

         (1)  Eiropas Parlamenta un Padomes Regula (ES) 952/2013 (2013. gada 9. oktobris), ar ko izveido Savienības Muitas kodeksu (OV 2013, L 269, 1. lpp.).

         (2)  Komisijas Īstenošanas regula (ES) 2015/2447 (2015. gada 24. novembris), ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (OV 2015, L 343, 558. lpp.).


title: Lieta T-640/16: Vispārējās tiesas 2018. gada 18. oktobra spriedums – GEA Group/Komisija (Konkurence – Aizliegtas vienošanās – Siltuma stabilizatori – Lēmums, ar kuru konstatēts EKL 81. panta pārkāpums – Lēmums par grozījumu izdarīšanu sākotnējā lēmumā – Prasība atcelt tiesību aktu – Interese celt prasību – Pieņemamība – Naudas sodi – Ierobežojums 10 % apmērā – Sabiedrību grupa – Vienlīdzīga attieksme)

text:
               3.12.2018

               LV

               Eiropas Savienības Oficiālais Vēstnesis

               C 436/37

      Vispārējās tiesas 2018. gada 18. oktobra spriedums – GEA Group/Komisija
      (Lieta T-640/16) (1)

      ((Konkurence - Aizliegtas vienošanās - Siltuma stabilizatori - Lēmums, ar kuru konstatēts EKL 81. panta pārkāpums - Lēmums par grozījumu izdarīšanu sākotnējā lēmumā - Prasība atcelt tiesību aktu - Interese celt prasību - Pieņemamība - Naudas sodi - Ierobežojums 10 % apmērā - Sabiedrību grupa - Vienlīdzīga attieksme))
      (2018/C 436/52)
      Tiesvedības valoda – angļu

         Lietas dalībnieki

         Prasītāja: GEA Group AG (Diseldorfa, Vācija) (pārstāvji: I. du Mont un C. Wagner, advokāti)

         Atbildētāja: Eiropas Komisija (pārstāvji: P. Rossi, A. Biolan un V. Bottka)

         Priekšmets

      Par prasību, kura ir pamatota ar LESD 263. pantu un ar kuru tiek lūgts atcelt Komisijas 2016. gada 29. jūnija Lēmumu C(2016) 3920 final, ar ko groza Komisijas 2009. gada 11. novembra Lēmumu C(2009) 8682, galīgā redakcija, par procedūru saskaņā ar [EKL] 81. pantu un EEZ līguma 53. pantu (Lieta COMP/38589 – Siltuma stabilizatori).

         Rezolutīvā daļa

                  1)

                  Atcelt Komisijas 2016. gada 29. jūnija Lēmumu C(2016) 3920 final, ar ko groza Komisijas 2009. gada 11. novembra Lēmumu C(2009) 8682, galīgā redakcija, par procedūru saskaņā ar [EKL] 81. pantu un EEZ līguma 53. pantu (Lieta COMP/38589 – Siltuma stabilizatori).

                  2)

                  Eiropas Komisija atlīdzina tiesāšanās izdevumus.

         (1)  OV C 392, 24.10.2016.


title: Lieta T-506/17: Vispārējās tiesas 2018. gada 4. oktobra rīkojums – Makhlouf/Padome (Prasība atcelt tiesību aktu – Kopējā ārpolitika un drošības politika – Ierobežojoši pasākumi pret Sīriju – Līdzekļu iesaldēšana – Prasība, kas daļēji ir acīmredzami nepieņemama un daļēji acīmredzami juridiski nepamatota

text:
               3.12.2018

               LV

               Eiropas Savienības Oficiālais Vēstnesis

               C 436/51

      Vispārējās tiesas 2018. gada 4. oktobra rīkojums – Makhlouf/Padome
      (Lieta T-506/17) (1)

      ((Prasība atcelt tiesību aktu - Kopējā ārpolitika un drošības politika - Ierobežojoši pasākumi pret Sīriju - Līdzekļu iesaldēšana - Prasība, kas daļēji ir acīmredzami nepieņemama un daļēji acīmredzami juridiski nepamatota)
      (2018/C 436/72)
      Tiesvedības valoda – franču

         Lietas dalībnieki

         Prasītājs: Rami Makhlouf (Damaska, Sīrija) (pārstāvis: E. Ruchat, advokāts)

         Atbildētāja: Eiropas Savienības Padome (pārstāvji: S. Kyriakopoulou un V. Piessevaux)

         Priekšmets

      Prasība, kura ir pamatota ar LESD 263. pantu un ar kuru tiek lūgts atcelt Padomes Lēmumu (KĀDP) 2017/917 (2017. gada 29. maijs), ar ko groza Lēmumu 2013/255/KĀDP par ierobežojošiem pasākumiem pret Sīriju (OV 2017, L 139, 62. lpp.), kā arī sekojošos tā īstenošanas aktus, ciktāl tie attiecas uz prasītāju.

         Rezolutīvā daļa

                  1)

                  Prasību noraidīt.

                  2)

                  Rami Makhlouf sedz savus, kā arī atlīdzina Eiropas Savienības Padomes tiesāšanās izdevumus.

         (1)  OV C 347, 16.10.2017.


title: Lieta T-7/17: Vispārējās tiesas 2018. gada 15. oktobra spriedums – John Mills/EUIPO – Jerome Alexander Consulting (“MINERAL MAGIC”) (Eiropas Savienības preču zīme – Iebildumu process – Eiropas Savienības vārdiskas preču zīmes “MINERAL MAGIC” reģistrācijas pieteikums – Agrāka valsts vārdiska preču zīme “MAGIC MINERALS BY JEROME ALEXANDER” – Relatīvs atteikuma pamats – Regulas (EK) Nr. 207/2009 8. panta 3. punkts (tagad – Regulas (ES) 2017/1001 8. panta 3. punkts))

text:
               3.12.2018

               LV

               Eiropas Savienības Oficiālais Vēstnesis

               C 436/38

      Vispārējās tiesas 2018. gada 15. oktobra spriedums – John Mills/EUIPO – Jerome Alexander Consulting (“MINERAL MAGIC”)
      (Lieta T-7/17) (1)

      ((Eiropas Savienības preču zīme - Iebildumu process - Eiropas Savienības vārdiskas preču zīmes “MINERAL MAGIC” reģistrācijas pieteikums - Agrāka valsts vārdiska preču zīme “MAGIC MINERALS BY JEROME ALEXANDER” - Relatīvs atteikuma pamats - Regulas (EK) Nr. 207/2009 8. panta 3. punkts (tagad – Regulas (ES) 2017/1001 8. panta 3. punkts)))
      (2018/C 436/53)
      Tiesvedības valoda – angļu

         Lietas dalībnieki

         Prasītāja: John Mills Ltd (Londona, Apvienotā Karaliste) (pārstāvis: S. Malynicz, QC)

         Atbildētājs: Eiropas Savienības Intelektuālā īpašuma birojs (pārstāvji: A. Lukošiūtė un D. Hanf)

         Otra procesa EUIPO Apelācijas padomē dalībniece, persona, kas iestājusies lietā Vispārējā tiesā: Jerome Alexander Consulting Corp. (Sērfsaida, Florida, Amerikas Savienotās Valstis) (pārstāvji: T. Bamford un C. Rani, solicitors)

         Priekšmets

      Prasība par EUIPO Apelācijas pirmās padomes 2016. gada 5. oktobra lēmumu lietā R 2087/2015-1 attiecībā uz iebildumu procesu starp Jerome Alexander Consulting un John Mills.

         Rezolutīvā daļa

                  1)

                  Atcelt Eiropas Savienības Intelektuālā īpašuma biroja (EUIPO) Apelācijas pirmās padomes 2016. gada 5. oktobra lēmumu lietā R 2087/2015-1.

                  2)

                  EUIPO sedz savus tiesāšanās izdevumus pats, kā arī atlīdzina pusi no John Mills Ltd. tiesāšanās izdevumiem.

                  3)

                  Jerome Alexander Consulting Corp. sedz savus tiesāšanās izdevumus pati, kā arī atlīdzina pusi no John Mills Ltd. tiesāšanās izdevumiem.

         (1)  OV C 63, 27.2.2017.


title: Lieta C-588/18: Lūgums sniegt prejudiciālu nolēmumu, ko 2018. gada 20. septembrī iesniedza Audiencia Nacional (Spānija) – Federación de Trabajadores Independientes de Comercio (FETICO), Federación Estatal de Servicios, Movilidad y Consumo de la Unión General de Trabajadores (FESMC-UGT), Federación de Servicios de Comisiones Obreras (CC.OO.)/Grupo de Empresas DIA S.A. un Twins Alimentación S.A.

text:
               3.12.2018

               LV

               Eiropas Savienības Oficiālais Vēstnesis

               C 436/26

      Lūgums sniegt prejudiciālu nolēmumu, ko 2018. gada 20. septembrī iesniedza Audiencia Nacional (Spānija) – Federación de Trabajadores Independientes de Comercio (FETICO), Federación Estatal de Servicios, Movilidad y Consumo de la Unión General de Trabajadores (FESMC-UGT), Federación de Servicios de Comisiones Obreras (CC.OO.)/Grupo de Empresas DIA S.A. un Twins Alimentación S.A.

      (Lieta C-588/18)
      (2018/C 436/36)
      Tiesvedības valoda – spāņu

         Iesniedzējtiesa

         Audiencia Nacional

         Pamatlietas puses

         Prasītājas: Federación de Trabajadores Independientes de Comercio (FETICO), Federación Estatal de Servicios, Movilidad y Consumo de la Unión General de Trabajadores (FESMC-UGT), Federación de Servicios de Comisiones Obreras (CC.OO.)

         Atbildētājas: Grupo de Empresas DIA S.A. un Twins Alimentación S.A.

         Prejudiciālie jautājumi

                  1)

                  Vai Eiropas Parlamenta un Padomes Direktīvas 2003/88/EK (2003. gada 4. novembris) par konkrētiem darba laika organizēšanas aspektiem (1) 5. pants ir jāinterpretē tādējādi, ka tam pretrunā ir valsts tiesiskais regulējums, kurā iknedēļas atpūtai ir atļauts pārklāties ar apmaksāto attaisnoto prombūtni, kas domāta citām vajadzībām, nevis atpūtai?

                  2)

                  Vai Eiropas Parlamenta un Padomes Direktīvas 2003/88/EK (2003. gada 4. novembris) par konkrētiem darba laika organizēšanas aspektiem 7. pants ir jāinterpretē tādējādi, ka tam pretrunā ir valsts tiesiskais regulējums, kurā ikgadējam atvaļinājumam ir atļauts pārklāties ar apmaksāto attaisnoto prombūtni, kas domāta citām vajadzībām, nevis atpūtai, relaksācijai un brīvā laika nodarbēm?

         (1)  OV 2003, L 299, 9. lpp.


title: Lieta T-8/17: Vispārējās tiesas 2018. gada 17. oktobra spriedums – Golden Balls/EUIPO – Les Éditions P. Amaury (“GOLDEN BALLS”) (Eiropas Savienības preču zīme – Iebildumu process – Eiropas Savienības vārdiskas preču zīmes “GOLDEN BALLS” reģistrācijas pieteikums – Agrāka Eiropas Savienības vārdiska preču zīme “BALLON D’OR” – Relatīvs atteikuma pamats – Netaisnīgi gūts labums no agrākas preču zīmes atšķirtspējas vai reputācijas – Regulas (EK) Nr. 40/94 8. panta 5. punkts (tagad Regulas (ES) 2017/1001 8. panta 5. punkts))

text:
               3.12.2018

               LV

               Eiropas Savienības Oficiālais Vēstnesis

               C 436/39

      Vispārējās tiesas 2018. gada 17. oktobra spriedums – Golden Balls/EUIPO – Les Éditions P. Amaury (“GOLDEN BALLS”)
      (Lieta T-8/17) (1)

      ((Eiropas Savienības preču zīme - Iebildumu process - Eiropas Savienības vārdiskas preču zīmes “GOLDEN BALLS” reģistrācijas pieteikums - Agrāka Eiropas Savienības vārdiska preču zīme “BALLON D’OR” - Relatīvs atteikuma pamats - Netaisnīgi gūts labums no agrākas preču zīmes atšķirtspējas vai reputācijas - Regulas (EK) Nr. 40/94 8. panta 5. punkts (tagad Regulas (ES) 2017/1001 8. panta 5. punkts)))
      (2018/C 436/54)
      Tiesvedības valoda – franču

         Lietas dalībnieki

         Prasītāja: Golden Balls Ltd (Londona, Apvienotā Karaliste) (pārstāvji: M. Edenborough, QC, M. Hawkins, solicitor, un T. Dolde, advokāts)

         Atbildētājs: Eiropas Savienības Intelektuālā īpašuma birojs (pārstāvji: sākotnēji D. Botis, vēlāk S. Pétrequin un A. Folliard-Monguiral)

         Otra procesa EUIPO Apelācijas padomē dalībniece, persona, kas iestājusies lietā Vispārējā tiesā: Les Éditions P. Amaury (Boulogne-Billancourt, Francija) (pārstāvji: T. de Haan, P. Péters un M. Laborde, advokāti)

         Priekšmets

      Prasība par EUIPO Apelācijas pirmās padomes 2016. gada 30. septembra lēmumu lietā R 1962/2015-1 attiecībā uz iebildumu procesu starp Intra-Presse un Inez Samarawira.

         Rezolutīvā daļa

                  1)

                  Atcelt Eiropas Savienības Intelektuālā īpašuma biroja (EUIPO) Apelācijas pirmās padomes 2016. gada 30. septembra lēmumu lietā R 1962/2015-1 tiktāl, ciktāl ar to tika apmierināti iebildumi attiecībā uz “monētu automātiem lietošanai apvienojumā ar ekrānu, zinātniskiem, kuģniecības, ģeodēziskiem, fotogrāfiskiem, kinematogrāfiskiem, optiskiem, svēršanas, mērīšanas, signalizācijas, pārbaudes (uzraudzības), glābšanas un mācību aparātiem un instrumentiem; aparātiem skaņas vai attēlu ierakstam, pārraidei vai reproducēšanai; tirdzniecības automātiem un mehānismiem ar naudu iedarbināmiem aparātiem; kases aparātiem, rēķināšanas mašīnām, informācijas apstrādes ierīcēm un datoriem; fotogrāfiskiem, kinematogrāfiskiem un optiskiem aparātiem un instrumentiem, kompaktdiskiem, datu apstrādes iekārtām un datoriem, datoru aparatūru, datora peļu paklājiņiem, mobilo telefonu aksesuāriem, saulesbrillēm”, kas ietilpst 9. klasē, “eglīšu rotājumiem”, kas ietilpst 28. klasē, un “teatrālu pasākumu producēšanu, piemēram, šovu un izrāžu, mūziklu producēšanu, mūzikas pasākumu/koncertu organizēšanu”, kas ietilpst 41. klasē.

                  2)

                  Prasību pārējā daļā noraidīt.

                  3)

                  Katrs lietas dalībnieks sedz savus tiesāšanās izdevumus pats.

         (1)  OV C 63, 27.2.2017.